Sakit Perut Biasa @ Gastrik? Ini Cara Nak Bezakan Tanda Sakit Gastrik Angin

Bagaimana menentukan
sakit perut
 yang dialami adalah kesan gastrik atau tidak? Jom kenali perbezaan tanda sakit gastrik angin dengan sakit perut biasa.

Untuk mendapatkan lebih banyak info tentang Sistem Penghadaman, sila dapatkannya
di sini.

Apa rasanya jika ada tanda sakit gastrik angin?

Biasanya individu dengan gastrik atau dalam istilah perubatan disebut gastritis akan mengadu rasa sakit menyucuk pada perut. Ia boleh bertambah baik mahupun bertambah buruk
selepas makan
 atau muntah.

Mereka juga akan mengalami rasa ketidakselesaan pada bahagian atas perut dan tepat di bawah tulang dada.

Bagi kes gastrik teruk, mereka akan mengadu
sakit dada,
 sesak nafas, lemah atau sukar menelan makanan atau minuman dan
demam panas
. Keadaan ini memerlukan rawatan perubatan segera!

Tanda sakit gastrik angin:

Pening dan muntah

Perut kembung

Senak

Sensasi terbakar antara waktu makan atau pada waktu malam

Tersedu yang teruk

Hilang selera makan

Muntah darah
 atau keluar cecair kehitaman

Najis hitam

Beza antara gastritis @ gastroenteritis

Sering berlaku kekeliruan antara tanda sakit gastrik angin dan gastroenteritis. Keduanya adalah keadaan yang berbeza.

Gastroenteritis – Keradangan (kerengsaan) perut dan usus
 disebabkan jangkitan

Gastritis – Keradangan lapisan perut dan jarang disebabkan oleh jangkitan

Masalah gastrik angin

Gastrik adalah keadaan di mana lapisan perut menjadi merah dan bengkak atas pelbagai sebab.

Lapisan perut menghasilkan asid dan bahan lain yang berfungsi memecahkan nutrien makanan. Ia juga menghasilkan lendir bagi melindungi perut daripada asid yang dihasilkannya.

Semasa mengalami gastrik, lapisan ini terjejas dan tidak dapat melindungi perut daripada asid. Ia merosakkan sel perut serta boleh
menyebabkan ulser
 dan pendarahan.

Bagi kebanyakan individu, kesan gastrik tidak serius dan dapat sembuh jika dirawat. Namun jika gastritis tidak dirawat, ia boleh berlanjutan selama bertahun-tahun.

Baca juga:

Memahami punca bagi tanda sakit gastrik angin

Antara punca gastritis adalah:

Kerap makan makanan pedas sehingga mengganggu lapisan perut

Jangkitan bakteria hidup, Helicobacter pylori (H.pylori) pada lapisan lendir perut. Tanpa rawatan, ia boleh mengakibatkan ulser dan
barah perut

Refluks hempedu – Jus pencernaan, dikenali sebagai hempedu berpatah balik ke perut daripada saluran hempedu yang menghubungkan hati dan pundi hempedu

Pengambilan alkohol dan dadah terlarang secara berlebihan

Tabiat merokok

Pengambilan
ubat antiradang non-steroid (NSAID)
 secara kerap seperti aspirin, ibuprofen atau ubat tahan sakit lain

Tekanan daripada kecederaan teruk, penyakit kritikal, tertelan racun secara sengaja atau tidak dan pembedahan utama

Tindak balas autoimun apabila
sistem imun
 menyerang sel dan tisu badan sendiri (lapisan perut)

Anemia pernisius – Bentuk anemia yang berlaku ketika perut tidak dapat mencerna vitamin B12 dan menyebabkan kerengsaan lapisan perut, salah satu kesan gastrik

Individu berusia lebih berisiko mengalami gastritis kerana lapisan perut cenderung menipis seiring pertambahan usia dan lebih mudah mengalami jangkitan H.pylori atau
gangguan autoimun

Masalah kesihatan lain seperti HIV/AIDS,
penyakit Crohn
 dan jangkitan parasit

Merawat sakit gastrik angin

Tujuan rawatan adalah untuk mengurangkan jumlah
asid dalam perut
 bagi melegakan simptom dan tanda sakit gastrik angin. Selain itu, ia juga membantu lapisan perut sembuh dan mengatasi punca yang menyebabkannya.

Ubatan bantu atasi kesan gastrik

Antasid – Bantu meneutralkan asid dalam perut dan meredakan rasa sakit dengan cepat

Penyekat histamin 2 (H2) -Mengurangkan pengeluaran asid bagi membolehkan lapisan perut sembuh

Perencat pam proton (PPI) – Mengurangkan pengeluaran asid lebih berkesan berbanding penyekat H2

Jika gastritis punca anemia pernisius, pengambilan vitamin B12 mungkin diberikan

Gastrik yang berpunca daripada jangkitan H.pylori akan diberikan preskripsi antibiotik dan ubat penghalang asid – untuk mengatasi
pedih ulu hati

Perubahan gaya hidup & diet cegah masalah gastrik angin

Hindari makanan pedas, berasid atau bergoreng serta elakkan makanan merengsakan seperti laktosa daripada produk tenusu atau gluten daripada gandum

Pastikan saiz hidangan kecil dan makan dengan kerap

Elakkan atau kurangkan alkohol dan
berhenti merokok

Menguruskan tekanan

Komplikasi

Gastrik teruk boleh menyakitkan lapisan perut serta meningkatkan risiko masalah kesihatan seperti:

Penyakit ulser peptik
 – Mengakibatkan luka menyakitkan pada
saluran penghadaman
 atas

Polip gastrik -Sel kecil yang terbentuk pada lapisan dalam perut

Kanser perut – Boleh menjadi agresif atau tidak. Kesan gastrik disebabkan H.pylori meningkatkan risiko barah perut

Gastritis atrofik – Berlaku jika gastrik disebabkan bakteria H.pylori atau gangguan autoimun. Selain menyebabkan kadar vitamin tertentu rendah dalam darah, ia juga merosakkan sel lapisan perut yang menghasilkan jus pencernaan, sekali gus meningkatkan risiko barah perut

Mencegah sakit gastrik angin

Para saintis belum mengkaji sepenuhnya faktor yang boleh mengakibatkan sakit gastrik angin. Oleh sebab itu, agak sukar untuk mencegah keadaan ini.

Walau bagaimanapun, seseorang individu boleh mengurangkan risiko mengalami gastritis dengan:

Mengamalkan tahap penjagaan kebersihan tangan yang baik

Makan makanan yang dimasak sepenuhnya

Mengelakkan ubat-ubatan yang boleh merengsakan perut

Menghindari tabiat merokok dan elak mengambil minuman beralkohol

Kini anda telah tahu tanda sakit gastrik angin.


Pening Cari Vitamin Gemuk Di Farmasi? 4 Jenis Ini Akan Buat Anda Lebih Sihat!

Antara idea atau ikhtiar terbaik dalam usaha individu untuk menambah berat badan yang mungkin terlalu kurus adalah dengan mencari dan membeli vitamin gemuk di farmasi.

Pun begitu, umum juga sudah tahu bahawa vitamin itu memang ada banyak jenis dengan masing-masing akan memainkan lain-lain peranan mengikut keupayaan dan kepentingan.

Persoalannya, vitamin jenis apa
bagus untuk tambah berat badan yang kurang
 dan boleh buat tubuh badan anda jadi lebih sihat lagi? Jom terus baca artikel ini dengan lebih lanjut!

Vitamin gemuk di farmasi: A, D, E, K

Untuk pengetahuan anda semua, kebanyakan vitamin itu bersifat larut dalam air (
water-soluble
) namun turut ada beberapa jenis vitamin yang bersifat larut dalam lemak (
fat-soluble
).

Vitamin yang larut dalam lemak ini boleh ditemui di dalam makanan, minuman serta suplemen tinggi lemak dan ia adalah lebih mudah untuk diserap ke dalam salur darah anda.

Terdapat 4 jenis vitamin yang tergolong atau termasuk di dalam kategori di atas tadi iaitu:

Vitamin A

Vitamin D

Vitamin E

Vitamin K

Apa yang agak menarik adalah vitamin-vitamin itu bukan sahaja mampu untuk
membantu anda menambah berat badan
 malah juga ada pelbagai lagi manfaat lain pada kesihatan.

Manfaat dari vitamin A

Vitamin A memainkan peranan yang sangat penting dalam aspek penjagaan organ mata dan sistem penglihatan anda.
Tanpa pengambilan yang cukup, anda mungkin akan buta
.

Sebenarnya, vitamin jenis ini bukan jenis sebatian tunggal kerana ia adalah hasil daripada gabungan atau kumpulan sebatian-sebatian tunggal lain dan dikenali sebagai retinoid.

Kepentingan mengambil bentuk utama vitamin ini sama ada retinol, retinal atau retinoik adalah:

Mata & penglihatan
 – Ia penting untuk
mengekalkan dan meningkatkan fungsi sel pengesanan cahaya di dalam mata
 serta pembentukan air mata

Fungsi sistem imunisasi
 – Ia penting untuk memperbaiki kekuatan tubuh badan lantas meningkatkan kemampuan untuk melawan segala infeksi

Fungsi sistem reproduktif
 – Ia penting untuk memperbaiki kesuburan tubuh badan lantas meningkatkan kemampuan untuk lebih mudah hamil

Pertumbuhan rambut
 – Ia penting untuk rambut kerana kekurangannya akan mendorong kepada masalah keguguran atau kebotakan seperti
alopecia

Pertumbuhan badan
 – Ia penting untuk golongan kanak-kanak kerana kekurangannya akan memperlahan atau menghalang proses tumbesaran mereka

Manfaat dari jenis D

Vitamin D ini juga popular
 dengan gelaran vitamin dari sumber matahari
 kerana ia akan terhasil apabila kulit individu itu terkena atau terdedah dengan sinaran cahaya matahari.

Di sebalik kemampuan vitamin jenis ini untuk menambah berat badan, ia juga sangat bagus untuk membantu anda mendapatkan tulang badan yang lebih tumpat, kuat dan sihat.

Pengambilan vitamin D2 (
ergocalciferol
) dan D3 (
cholecalciferol
) juga ada manfaatnya dalam aspek:

Kesihatan tulang & rangka
 – Ia penting untuk
 meregulasikan kalsium dan fosforus yang merupakan mineral utama
 di dalam ketumpatan serta kesihatan tulang dan rangka

Sistem imun tubuh badan
– Ia penting untuk meregulasikan serta menguatkan lagi sistem imun tubuh badan anda

Vitamin gemuk di farmasi jenis E

Vitamin E
adalah antioksidan yang sangat hebat
 dan ia mampu untuk membantu melawan dan melindungi sel-sel tubuh badan anda daripada proses penuaan akibat radikal bebas.

Terbahagi kepada 2 iaitu
Tocopherols
 dan
Tocotrienols
, ia bukan sahaja berfungsi sebagai vitamin gemuk di farmasi malah boleh bantu tubuh badan di dalam banyak aspek lain.

Berikut merupakan
 manfaat pada kesihatan yang anda mungkin boleh dapat
 daripada vitamin E:

Antioksidan
 – Ia penting untuk mengelak oksidatif stres dan menjaga asid lemak di dalam sel membran daripada segala radikal bebas

Mengelak daripada isu darah
 – Ia penting untuk menipiskan darah sekali gus menurunkan risiko untuk darah itu terkumpul dan tergumpal

Manfaat dari jenis K

Vitamin K ini wujud dalam banyak bentuk
 yakni K1 (
phylloquinone
), K2 (
menaquinone
), K3 (
menadione
), K4 (
menadiol diacetate
) serta K5 dengan fungsi yang sangat penting.

Selain mungkin mampu membantu anda menambah berat badan, ia juga akan memainkan peranan penting dalam mengelak masalah darah yang terkumpul atau tergumpal.

‘K’ itu sendiri hadir dari kata bahasa Denmark iaitu ‘
koagulation
‘ yang bawa maksud ‘
coagulation
‘ atau penggumpalan darah. Jadi, fungsinya mungkin sudah terang lagi bersuluh.

Ambil vitamin daripada makanan, minuman @ suplemen!

Konklusinya, vitamin gemuk di farmasi A, D, E dan K ini adalah sangat penting untuk tubuh badan agar ia dapat mengekalkan kesihatan anda. Jadi, sila ambil ia dengan jumlah yang cukup.

Jika vitamin-vitamin ini mungkin tidak cukup dari sumber makanan dan minuman,
boleh juga cari dan beli ia dalam bentuk suplemen di farmasi
. Yang penting, sebelum beli, dapatkan nasihat daripada doktor anda.


Adakah Lelaki Yang Mempunyai Hanya Satu Testis Kurang Subur?

Mutakhir ini, kadar ketidaksuburan dalam kalangan lelaki semakin meningkat. Semakin ramai lelaki yang mula risau akan tahap kesuburan mereka. Sebenarnya, terdapat banyak punca yang menyebabkan ketidaksuburan lelaki. Ada lelaki yang mempunyai hanya satu testis dan keadaan ini sangat membimbangkan mereka. Namun begitu, adakah lelaki yang mempunyai hanya satu testis kurang subur? Ikuti artikel ini untuk mengetahui lebih lanjut mengenainya.

Bagaimanakah mengukur tahap kesuburan seseorang lelaki?

Menurut pakar, lelaki itu akan dianggap subur, jika:

Lelaki menghasilkan sperma yang sihat (sel yang dihasilkan organ seks lelaki boleh bergabung dengan telur wanita). Sekurang-kurangnya satu daripada dua testis lelaki mesti berfungsi sebetulnya dan menghasilkan testosteron serta hormon lain yang boleh menggalakkan penghasilan sperma.

Sperma dikeluarkan melalui air mani (cecair berwarna seakan keputihan yang mengandungi sperma).

Kandungan sperma di dalam air mani mencukupi. Jika ia rendah, peluang pasangan untuk hamil juga adalah rendah. Kiraan sperma akan dianggap rendah jika ia kurang daripada 15 juta bagi setiap mililiter air mani atau jika ia kurang daripada 39 juta bagi setiap ejakulasi.

Sperma berfungsi dengan normal. Jika tidak, sperma tidak akan mampu untuk berenang menuju ke telur pasangan.

Nombor tidak penting

Fungsi utama organ seks lelaki dalam sistem reproduktif mereka adalah menghasilkan, mengekalkan dan menggerakkan sperma. Banyak kajian yang menunjukkan bilangan penghasilan sperma berbeza mengikut saiz testis, namun secara puratanya sperma akan dihasilkan sebanyak 85 juta sehari bagi satu testis. Ini menunjukkan bahawa jika anda mempunyai hanya satu testis yang sihat, sistem reproduktif anda masih boleh berfungsi dengan normal.

Sperma yang sihat datangnya daripada individu yang sihat

Perkara yang paling penting untuk diketahui adalah kesihatan sperma sangat berkait rapat dengan kesihatan seluruh tubuh badan anda. Bagi mendapatkan sperma yang sihat, anda seharusnya mengamalkan diet yang seimbang, bersenam, mendapatkan sinaran matahari yang diperlukan untuk kulit anda serta mengelakkan diri daripada tabiat buruk seperti merokok, minum alkohol atau mengambil dadah. Kesemua ini akan mendatangkan impak terhadap kesihatan sperma dan anda secara umumnya. Jika anda seorang yang obesiti, anda berisiko mengalami beberapa masalah berkaitan hormon anda yang seterusnya akan memberi kesan kepada kesihatan sperma.

Dengan adanya teknologi moden yang terkini, anda tidak perlu risau jika anda mempunyai hanya satu testis. Selagi anda masih mengamalkan gaya hidup yang sihat, anda masih berpeluang untuk bergelar seorang bapa.

Hello Health Group
 tidak menyediakan nasihat perubatan, diagnosis, atau rawatan.


Urutan Pranatal untuk Kehamilan yang Sihat

Urutan kehamilan atau urutan pranatal adalah trend yang sedang berkembang kini, yang memberikan pelbagai manfaat kepada ibu mengandung. Urutan jenis ini membantu wanita hamil melegakan pelbagai kesakitan, lenguh-lenguh dan tekanan pada otot, sendi, dan saraf tubuh mereka.

Kebaikan urutan pranatal

Disebabkan perubahan hormon semasa tempoh kehamilan, wanita mengandung akan mengalami rasa sakit dan ketidakselesaan. Inilah fungsinya terapi urutan pranatal dilakukan, tujuannya untuk membantu ibu hamil:

Mengendurkan otot-otot

Melegakan tekanan

Meningkatkan peredaran darah ke seluruh tubuh

Mengawal hormon

Mengurangkan bengkak

Mengurangkan sakit saraf

Melegakan sakit belakang

Melegakan bengkak dan sakit pada sendi (edema)

Meningkatkan kualiti tidur

Meningkatkan sistem limfa

Dipercayai bahawa wanita yang kerap mendapatkan urutan kehamilan mempunyai kurang komplikasi semasa bersalin dan kelahiran.

Keselamatan semasa melakukan urutan pranatal

Sebelum melakukan urutan, terdapat beberapa langkah keselamatan yang perlu diketahui oleh ibu hamil dan ahli terapi urutan. Ibu hamil perlu tahu mengenai posisi dan titik tekanan. Juga, pastikan ahli terapi urutan terlatih dan mempunyai kelayakan dalam urutan pranatal.

Posisi tubuh adalah salah satu bahagian keselamatan paling penting semasa sesi urutan. Posisi terbaik untuk wanita hamil semasa terapi adalah dengan cara baring mengiring. Terdapat titik tekanan tertentu pada buku lali dan pergelangan tangan. Titik-titik ini merangsang otot pelvik dan uterus. Wanita hamil yang mengalami kontraksi perlu mengingatkan ahli terapi urutan supaya mereka boleh mengelakkan bahagian-bahagian ini semasa mengurut.

Golongan yang tidak boleh mendapatkan urutan pranatal

Bukan semua ibu hamil boleh mendapatkan urutan terapeutik semasa kehamilan, terutama jika anda mengalami keadaan seperti di bawah:

Kehamilan tinggi-risiko

Preeklampsia

Baru bersalin

Masalah kelahiran pramatang pada kehamilan sebelum ini

Pembengkakan yang teruk

Tekanan darah tinggi

Sakit kepala teruk/ migrain

Ibu hamil yang sihat boleh mendapatkan urutan kehamilan pada bila-bila masa sepanjang tempoh kehamilan, tetapi ada sesetengah ahli terapi urutan menolak untuk memberikan perkhidmatan kepada wanita hamil yang masih dalam trimester pertama. Ini mungkin disebabkan oleh kebarangkalian tinggi untuk mendapat keguguran semasa trimester pertama.

Beberapa tips untuk anda merasai urutan pranatal terbaik:

Masa terbaik untuk anda memulakan urutan adalah semasa pertengahan hingga akhir trimester kedua anda, terutama jika anda sudah boleh merasai pergerakan bayi.

Duduk di atas tilam atau di atas sofa, dengan mengalas beberapa biji bantal di belakang badan anda. Jangan berbaring terlentang.

Gunakan minyak berbanding losen kerana losen cepat kering. Pilih minyak yang selamat dan baik untuk membantu anda mengelakkan kesan regangan kulit.

Dapatkan urutan yang lembut dan selesa.


Merancang Untuk Hamil? Ikuti 8 Tip Ini Jika Anda 'Tengah Berusaha' Sepanjang COVID-19

Untuk mendapatkan lebih banyak info tentang coronavirus di Malaysia, sila dapatkannya di sini.

Dalam keadaan wabak,
pelbagai perkara khususnya yang melibatkan aktiviti kluster perlu disekat
. Perkara ini bagi memastikan penularan wabak dapat dielakkan.

Namun bagaimana pula dengan mereka yang ingin menimang cahaya mata? Seperti yang pembaca sedia maklum, perancangan untuk hamil bukannya dibuat sehari dua.

Ia melibatkan pasangan suami isteri dan petugas kesihatan, jadi perancangan tersebut boleh dibuat beberapa bulan lebih awal. Ia bagi memastikan ibu berada dalam keadaan baik.

Namun, jika perancangan telah dibuat pada tahun lepas dan anda ingin mendapatkan anak tahun ini, adakah keadaan wabak virus korona baharu (COVID-19) boleh menjadi faktor penangguh?

[covid_19]

Teruskan membaca untuk mengetahuinya dengan lebih lanjut.

Tiada kajian yang cukup berkaitan dengan COVID-19 dan wanita hamil

Seperti yang dinyatakan di dalam laman sesawang Pusat Kawalan Penyakit Berjangkit (CDC), kita masih tidak mempunyai maklumat yang cukup berkenaan dengan kesan wabak terhadap wanita hamil.

Kebanyakan individu membuat spekulasi bahawa
wanita hamil lebih mudah untuk mendapat jangkitan COVID-19
 dan ia boleh dikatakan logik jika dilihat pada faktor perubahan fisiologi kehamilan.

Namun, sains perubatan tidak bergantung kepada spekulasi semata-mata. Oleh sebab tiada kajian khusus yang boleh dijadikan panduan untuk mengukur risiko wanita hamil COVID, maka kita tidak tahu bezanya dengan populasi umum.

Jika dilihat pada jangkitan influenza, wanita mengandung mempunyai risiko yang tinggi untuk mengalami simptom teruk yang boleh mempengaruhi kesihatan bayi yang dikandung.

Perkara ini turut ditekankan oleh Profesor Klinikal Obstetrik dan Ginekologi di Universiti Yale, Dr Mary Jane Minkin.

Masih tiada bukti yang menunjukkan
COVID-19 boleh menyebabkan simptom teruk dalam kalangan wanita hamil
. Namun, ini tidak bermakna populasi tersebut boleh mengambil mudah akan langkah pencegahan untuk mengelakkan penularan wabak.

Setakat ini, tiada bukti yang menunjukkan bahawa anak di dalam kandungan boleh dijangkiti oleh virus wabak sekiranya ibu dijangkiti COVID-19.

Menurut Dr Daniel Roshan, Doktor Pakar Obstetrik di Bandar New York, tiada juga bukti yang menunjukkan virus tersebut boleh disebarkan melalui susu badan. Namun, ia tidak bermakna ibu yang dijangkiti boleh menyusukan anak walaupun langkah pencegahan diambil.

Perkara yang boleh dilakukan adalah dengan menggalakkan penggunaan susu ibu yang diperah siap (EBM).

Langkah pencegahan untuk elak wanita hamil COVID

Walaupun kebanyakan individu menganggap ini bukanlah masa yang sesuai untuk hamil, namun, bukan semua yang berfikiran sedemikian.

Jika anda ingin menimang cahaya mata, langkah pertama yang perlu anda lakukan adalah untuk hadir temujanji dengan doktor. Mereka akan membuat pemeriksaan fizikal bagi memastikan anda berada dalam keadaan baik.

Baca juga:

Pengambilan suplemen asid folik sebelum hamil akan ditekankan bagi menghindari masalah kecacatan janin dan nasihat berkenaan dengan langkah pencegahan akan diberikan.

Jumlah mereka yang dijangkiti COVID-19 sudah melebihi 1 juta individu namun kebanyakan daripada mereka akan sembuh walaupun tanpa rawatan konservatif.

Kolej Diraja Obstetrik dan Ginekologi (RCOG) telah mengeluarkan nasihat berkaitan dengan langkah pencegahan yang boleh diambil oleh wanita hamil.

Antaranya:

Basuh tangan secara kerap
.

Gunakan tisu jika anda batuk atau bersin. Buang tisu tersebut selepas digunakan.

Elakkan daripada mendekati mana-mana individu yang menunjukkan simptom demam dan batuk.

Jangan guna kenderaan awam.

Jika boleh,
mohon kebenaran majikan untuk bekerja dari rumah.

Elakkan daripada menyertai sebarang aktiviti berkumpulan atau pergi ke tempat awam seperti restoran dan pusat beli-belah.

Gunakan telefon pintar dan komputer sebagai alat komunikasi utama.

Jika anda ingin
membeli barangan atau mendapatkan sebarang khidmat, gunakan servis
online
.

Sebelum hamil, perlu pertimbangkan tahap kesihatan emosi dan mental

Bagi menggalakkan
amalan jarak sosial, tiada individu lain (suami, kawan) yang boleh menemani wanita mengandung
 ketika menghadiri temujanji atau bersalin.

Mungkin sebelum hamil anda berasa perkara tersebut mudah untuk dilaksanakan. Namun, ia berubah selepas anda mengalami perubahan hormon mendadak.

Tiada siapa yang dapat melihat prospek wabak virus korona baharu. Ia merupakan
satu jangkitan yang sukar untuk diramal oleh pakar.
 Apa yang boleh diberikan hanyalah spekulasi berkenaan dengan bila wabak ini akan berakhir.

Baca juga:

Kita masih mengharapkan
vaksin COVID-19 sebagai jalan penyelesaian untuk melindungi wanita hamil
. Walau bagaimanapun, ia perlu diuji sekurang-kurangnya setahun bagi memastikan ia selamat untuk digunakan oleh orang awam.

Kehamilan, kelahiran dan tempoh masa selepas bersalin merupakan pengalaman yang tidak dapat diungkapkan dengan kata-kata. Namun, tidak dinafikan bahawa mereka yang hamil akan melalui kepenatan fizikal dan emosi.

Ini sedikit sebanyak boleh mempengaruhi tahap kesihatan ibu dan anak.

[mc4wp_form id=’115319″]

Konklusi

Penulis tidak berniat untuk menghalang atau menggalakkan mana-mana wanita untuk hamil pada waktu wabak sedang melanda. Mereka yang layak untuk berbuat demikian adalah
 doktor klinikal yang terlatih.

Anda perlu mempertimbangkan nasihat yang diberikan oleh doktor bagi memastikan kesihatan anda dan bayi yang bakal dikandung berada pada tahap yang optimum. Jika anda membuat keputusan untuk meneruskan perancangan anda, lakukannya dengan berhati-hati.

#HelloHealthGroup, #HelloDoktor, #HelloHealthCoronaVirus

Baca juga:

Virus Korona Tidak Mengenal Sesiapa, Ini 5 Orang Ternama Yang Dijangkiti COVID-19

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Usah Pentingkan Diri! Ini Sebabnya JANGAN Beli Barang Yang Tak Perlu Semasa COVID-19 Melanda

Kes COVID-19 Di Malaysia Bakal Memuncak Pada Pertengahan April 2020 -WHO

Ibu Hamil Positif COVID-19 Berdepan RISIKO Besar? Jaga Diri, Mama!


Atasi Masalah Perut Selalu Kembung Dengan 7 Cara Ini, Berkesan!

Masalah perut selalu kembung dan masuk angin bukanlah sesuatu yang asing untuk kita.

Benar, kondisi ini boleh membuatkan kita rasa malu dan tidak selesa. Tetapi, itu bukan bermaksud masalah ini tidak ada penawarnya!

Sebenarnya, 10% hingga 20% orang dewasa mempunyai masalah perut selalu kembung. Malah, mereka sering mengaitkan masalah ini dengan simptom seperti sendawa dan buang angin yang berlebihan.

Jika anda
kerap mengalami perut kembung
, besar kemungkinan anda merupakan seorang yang sihat dan tidak mempunyai sebarang masalah pencernaan.

Walau bagaimanapun, anda mungkin perlu melakukan beberapa pengubahsuaian dari segi diet dan gaya hidup untuk mengurangkan angin yang keluar daripada badan.

Di bawah, kami senaraikan 7 cara untuk mengurangkan masalah perut selalu kembung:

1. Jangan makan terlalu banyak

Kadangkala, masalah kembung perut yang dialami bukannya berlaku disebabkan gas. Tetapi, ia terjadi disebabkan
makan terlalu banyak!

Untuk pengetahuan anda, ada individu yang kerap mengalami ketidakselesaan yang seakan-akan kembung perut setelah makan dengan banyak. Jika ini yang berlaku, cuba kecilkan saiz hidangan.

Jika anda risau akan rasa lapar, anda boleh makan lagi nanti tetapi pastikan saiz hidangannya juga kecil.

Selain itu,
cuba makan dan minum secara perlahan-lahan.
 Jangan terlalu gopoh semasa makan kerana anda akan menelan banyak angin secara tidak sengaja.

Perkara ini juga boleh menyebabkan perut anda masuk angin tanpa sedar!

2. Perut selalu kembung disebabkan intoleransi makanan

Kembung perut juga boleh berlaku jika anda
mempunyai alahan atau intoleransi terhadap makanan tertentu.
 Walau bagaimanapun, perkara ini perlulah diperiksa oleh doktor.

Jika anda mengesyaki diri anda mempunyai alahan atau intoleransi makanan, jangan sesekali bertindak membuang makanan tersebut daripada diet anda. Pastikan anda berjumpa dengan doktor terlebih dahulu untuk mengesahkannya.

Ada beberapa makanan yang boleh menyebabkan individu yang mengalami a
lahan atau inteloransi untuk mendapat kembung perut.

Sebagai contoh,
makanan seperti telur,
 susu dan gandum merupakan antara makanan yang selalu menjadi punca alahan.

3.
Elakkan menelan angin dan gas

Sebenarnya, ada dua cara udara boleh masuk ke dalam sistem pencernaan kita. Cara yang pertama adalah melalui penghasilan gas oleh
bakteria di dalam perut.

Cara kedua pula disebabkan oleh
minuman berkarbonat seperti soda
 yang boleh menyebabkan perut anda masuk angin.

Gas karbon dioksida yang terkandung di dalam minuman ini akan dilepaskan secara perlahan-lahan di dalam perut dan menyebabkan anda mengalami kembung perut.

Sama jugalah jika anda seorang yang suka mengunyah
chewing gum
. Apabila anda mengunyah
chewing gum
, anda akan menelan banyak angin. Angin inilah yang akan membuatkan perut anda rasa tidak selesa.

4.
Elakkan sembelit untuk kurangkan perut selalu kembung

Cuba perhatikan pola diet anda setiap hari. Adakah anda
kurang makan serat
 dan minum air? Semua ini boleh menyebabkan anda mengalami sembelit yang akan membuatkan perut anda rasa kembung.

Untuk mengelakkan perut anda masuk angin, pastikan anda mengambil serat yang mencukupi setiap hari. Makan makanan seperti sayur-sayuran, kekacang dan buah-buahan sebagai sumber serat yang sihat setiap hari.

Selain itu, untuk mengelakkan sembelit,
anda juga perlu bersenam
 sekurang-kurangnya 30 minit, 5 kali seminggu.

5.
Jangan tertipu dengan minuman bebas gula

Minuman bebas gula atau
sugar free drinks
mengandungi gula alkohol seperti xylitol, sorbitol atau mannitol sebagai pengganti.

 Walau bagaimanapun, gula ini boleh mencetuskan masalah jika ia diambil dalam kuantiti yang banyak.

Elakkan mengambil terlalu banyak makanan yang mengandungi gula tiruan. Sebagai contoh, gula alkohol banyak digunakan di dalam minuman berkarbonat dan gula getah.

6.
Kurangkan garam untuk elak perut masuk angin

Makanan yang diproses
mempunyai banyak garam
 dan rendah kandungan serat. Kedua-dua perkara ini boleh menyebabkan anda mengalami masalah perut kembung.

Jika anda rasa garam merupakan punca kembung perut yang dialami,
cuba biasakan membaca label makanan.
 Ketika memilih makanan yang diproses, elakkan membeli makanan yang mempunyai 500 mg garam dalam satu hidangan.

Lebih baik jika anda boleh mencari makanan yang bebas garam atau rendah garam.

7.
Berjumpa doktor untuk pemeriksaan lanjut

Kadangkala, masalah perut selalu kembung atau masuk angin merupakan simptom penyakit yang lebih teruk. Jika anda kerap alami kembung perut, berjumpalah doktor untuk sesi konsultasi.

Perhatikan simptom seperti cirit-birit, sakit perut, tinja berdarah, pengurangan berat badan yang abnormal dan tidak lalu makan. Semua simptom ini merupakan tanda masalah pencernaan.

Walau bagaimanapun, masalah ini selalunya bukan disebabkan oleh penyakit kronik. Dengan mengubah diet anda, selalunya masalah kembung perut dapat diatasi.

Perut selalu kembung mungkin simptom penyakit lain

Rasa kembung perut selalunya akan hilang dengan sendiri atau dengan cara melakukan perubahan yang mudah di dalam diet.

Tetapi, jika anda terlalu kerap mengalami masalah ini, pastikan anda berjumpa doktor dengan kadar yang segera.

Kami faham, masalah kembung perut membuatkan ramai rasa malu dan rendah diri. Tetapi, itu bukan bermaksud anda perlu berhenti mendapatkan rawatan!


Senaman Berlebihan Boleh Membuatkan Anda Berusia

Penuaan tidak dapat dielakkan dalam kitaran hidup seseorang. Ia berlaku kepada sesiapa sahaja daripada kita, walaupun kuat dan sihat. Sebaik sahaja memulakannya, anda mungkin mengalami banyak perubahan yang tidak dijangka di dalam badan, seperti refleks yang perlahan, tulang yang lemah, kedutan, masalah ingatan dan insomnia. Beberapa kesan awal penuaan muncul sekitar usia 35 dan kemudian cenderung meningkat dengan cepat.

Elemen paling penting untuk menentukan berapa cepat dan lambat umur anda adalah bagaimana anda bersenam dan jenis senaman yang anda lakukan. Yang menghairankan, terlalu banyak senaman yang boleh mempercepatkan proses penuaan.

Mengapa senaman yang panjang membuat anda semakin tua?

Selain membawa kepada kesihatan dan kecergasan, melakukan terlalu banyak senaman adalah punca utama meletakkan badan anda di bawah tekanan yang melampau dan stres. Dan apabila anda tertekan, kortisol dilepaskan pada tahap yang tinggi. Kortisol boleh menyebabkan keletihan, kehilangan ingatan, berat badan perut, insomnia dan malah lebih menakutkan, memecahkan kolagen – risiko penuaan pra-matang.

Bersama dengan kortisol, apabila anda bersenam, badan anda mengeluarkan hormon yang dipanggil endorfin dalam masa 30 minit. Ini hormon rasa baik yang berinteraksi dengan reseptor di dalam otak dan mewujudkan perasaan positif di dalam badan. Tetapi apabila anda memaksa badan anda untuk bersenam berlebihan, anda tidak lagi merasa teruja dan euphoric. Sebaliknya, anda mungkin merasa mual dan letih sepanjang masa. Jika anda terus mengulanginya, badan anda tidak mempunyai masa yang cukup untuk sembuh. Dan anda berusia lebih cepat.

Bagaimana untuk bersenam dengan baik

Daripada senaman berlebihan, anda perlu memikirkan cara untuk melakukannya dengan betul dan menikmati manfaat terbaik daripada senaman. Semua yang anda perlukan adalah kira-kira 30-40 minit senaman empat kali seminggu.

Anda boleh melakukannya dua kali seminggu, dan kemudian menghabiskan dua hari kepada latihan kekuatan, menari dan yoga. Ambil masa yang cukup antara senaman.

Masukkan yoga dalam rutin kecergasan anda adalah disyorkan. Yoga bukan sahaja mengekalkan fokus otak anda, melegakan otot dan semangat anda, membawa anda fleksibiliti, tetapi ia juga membantu anda kelihatan lebih muda, mencegah jerawat, dan mengurangkan proses penuaan.

Anda boleh cuba beberapa langkah Yoga seperti Child’s Pose, Down-ward Dog, Legs-Up-The-Wall dan Sun Salutations. Kesemua mereka boleh berbuat baik dengan meningkatkan aliran darah dan menjadikan kulit berseri bercahaya.

Senaman adalah bermanfaat bagi kebanyakan kita tanpa mengira umur, dengan syarat anda melakukannya pada tahap yang stabil dan teruskan dengan tempoh garis panduan. Ingat supaya tidak bekerja terlalu keras jika anda tidak mahu lebih berusia daripada umur. Lakukannya dengan bijak dengan senaman yang sederhana akan lebih bermakna untuk kesihatan, kemudaan, jangka hayat anda.


Pencapaian Perkembangan Bayi Berumur 2 Tahun (Toddler)

Setiap ibu bapa mengharapkan yang terbaik untuk anak mereka sejak dari dalam kandungan. Selepas lahir, tanggungjawab anda bertambah besar kerana bagi setiap pencapaian perkembangan (milestone), anak anda memerlukan penjagaan yang berbeza. Berikut adalah apa yang anda akan alami dengan bayi anda semasa tahun keduanya.

Belajar berjalan

Apabila bayi berumur 2 tahun, mereka belajar mengambil langkah pertama. Kebanyakan bayi mula berjalan semasa berumur antara 9 ke 17 bulan. Mereka boleh melakukannya selangkah pada satu-satu masa dan tidak memerlukan bantuan dari ibu bapa mereka.

Mula berlari

Selepas 6 bulan berjalan, bayi anda kini boleh berlari serba sedikit. Mereka akan selalu berlari ke sana sni. Anda akan memerlukan lebih banyak tenaga untuk melayan mereka. Sila bersedia untuk bermain kejar-kejar!

Memanjat

Sila bersedia dengan pengembaraan bayi anda. Sebaik sahaja mereka telah mahir berjalan dan berlari di atas tanah, mereka akan mula “naik” ke atas. “Naik” bermaksud memanjat keluar dari buaian, di atas perabot dan tangga. Pada satu tahap, anda mungkin perlu mengalihkan buaian tersebut untuk mengelakkan risiko dan memerhatikan mereka sepanjang masa.

Lahirnya seorang pemain bola sepak

Ini adalah tahap di mana anak anda belajar mengenali dunia. Mereka mungkin mula menyepak objek seperti bola. Belajar menyepak adalah satu langkah yang besar di dalam perkembangan seorang bayi. Selepas mengetahui bola boleh melantun, mereka akan bertukar kepada perkara lain seperti alat mainan atau makanan untuk melihat jika ia mempunyai reaksi yang sama. Begitulah bagaimana anak anda mendapat pelajaran kognitif mereka yang pertama.

Menconteng dan makan dengan sendiri

Semasa tahun kedua, anak anda akan lebih mahir dalam mengawal tangan dan jari mereka. Mereka boleh mengambil krayon, melukis garisan atau memegang sudu untuk makan.

Anak anda mula menggunakan imaginasi mereka

Antara 18 ke 24 bulan, bayi mula menggunakan imaginasi mereka. Ibu bapa boleh menyedarinya melalui permainan anak-anak mereka. Ia boleh jadi dalam bentuk bercakap dengan anak patung, memberi Donald duck makan atau bercakap di telefon mainan. Otak mereka kini bersedia untuk pengemberaan yang baru.

Mereka akhirnya boleh bercakap

Semasa berumur 15 ke 18 bulan, mereka boleh bercakap perkataan yang betul. Apabila mencapai 24 bulan, mereka boleh menghasilkan ayat-ayat pendek.

Mereka mula membuat kawan

Menjelang pengkahiran tahun kedua, bayi kebiasaannya lebih suka bermain bersama kawan-kawan. Kehidupan sosial mereka bermula di sini.


Susu Rendah Lemak Lebih Baik Daripada Susu Penuh Krim? SALAH! Ini Tak Sesuai Untuk Si Kecil

Susu rendah lemak biasa menjadi jenis susu pilihan bagi mereka yang sedang berdiet. Berbanding susu penuh krim, susu jenis rendah lemak mengandungi kandungan lemak yang lebih rendah.

Namun, tahukah anda bahawa ada kajian yang menyatakan susu penuh krim atau juga dikenali sebagai susu biasa memberi kesan yang lebih positif kepada tubuh badan kanak-kanak berbanding susu rendah lemak.

Tentu anda terfikir, apakah khasiat dan kesan positif susu biasa kepada kanak-kanak. Ikuti jawapannya di bawah ini.

Apakah perbezaan antara susu rendah lemak dan susu penuh krim?

Anda pasti pernah melihat pelbagai jenis susu tersusun di rak pasar raya. Sebenarnya,
kepelbagaian jenis susu tersebut ditentukan mengikut kandungan lemak di dalamnya
.

Bagi jenis susu penuh krim (
full cream/whole milk
), ia adalah jenis susu biasa tanpa pengurangan kandungan lemak di dalamnya.

Biasanya kandungan lemak dalam susu penuh krim adalah sebanyak 3.25%.

Susu rendah lemak (
low-fat milk
) pula adalah jenis susu yang telah dikurangkan kandungan lemaknya sehingga tinggal sekitar 1% lemak sahaja.

Manakala bagi jenis susu skim (
skimmed milk
), lemak yang terkandung di dalamnya hanyalah sekitar kurang daripada 0.5%.

Mengapa susu biasa dikatakan sebagai jenis susu yang kurang sihat?

Selama berdekad lamanya, susu penuh krim telah disarankan untuk kurang diminum
disebabkan oleh kandungan lemak tepu yang tinggi di dalamnya
.

Kajian menunjukkan,
lemak tepu meningkatkan kandungan kolesterol
, dan kandungan kolesterol yang tinggi sering dikaitkan dengan peningkatan risiko untuk mengalami penyakit jantung.

Oleh sebab itu, ramai pakar berpendapat bahawa lemak tepu seperti yang terdapat di dalam susu biasa ini
meningkatkan risiko untuk seseorang itu mendapat penyakit jantung
.

Namun, sejak kebelakangan ini, dakwaan ini mula diragui memandangkan ada beberapa kajian terbaharu yang menyatakan bahawa lemak tepu tidak menyebabkan penyakit jantung.

Adakah benar susu penuh krim lebih baik daripada susu rendah lemak untuk kanak-kanak?

Ramai daripada kita yang mungkin mengelakkan jenis susu penuh krim
disebabkan kandungan lemak dan kalorinya yang tinggi
, yang mungkin
menyebabkan peningkatan berat badan
.

Namun, apa yang kita sangkakan mungkin tidak begitu benar.

Ini kerana, banyak kajian terbaharu menunjukkan bahawa produk tenusu yang tinggi lemak seperti susu biasa mungkin membantu anda mengelakkan pertambahan berat badan. Mengejutkan bukan?

Satu analisis terbaharu yang diterbitkan dalam
American Journal of Clinical Nutrition
 menyatakan, kanak-kanak yang minum susu biasa lebih rendah risiko untuk mengalami obesiti atau memiliki berat badan berlebihan.

Kajian tersebut menyatakan secara terperinci, kanak-kanak yang minum susu biasa ini mempunyai 40% kurang risiko untuk memiliki berat badan berlebihan berbanding kanak-kanak yang minum susu rendah lemak atau susu skim.

Berdasarkan analisis terbabit, tidak terdapat sebarang kajian yang menyatakan bahawa kanak-kanak yang minum susu rendah lemak
mempunyai risiko yang lebih rendah untuk mengalami obesiti
.

Selain itu, 18 daripada keseluruhan 28 kajian juga menyatakan, kanak-kanak yang meminum susu penuh krim kurang berisiko untuk mengalami obesiti atau mempunyai berat badan yang berlebihan.

Kajian ini adalah berdasarkan analisis yang dijalankan ke atas data daripada 28 kajian yang berbeza.

Kesemua 28 kajian tersebut telah melibatkan sekitar 21,000 kanak-kanak dan juga remaja.

Bukan kepada kanak-kanak sahaja, malah bermanfaat kepada orang dewasa

Selain daripada kanak-kanak, ada juga kajian berkenaan manfaat susu jenis ini kepada orang dewasa.

Kajian yang dilakukan terdapat 1,782 individu lelaki mendapati,
mereka yang mengambil produk tenusu dengan kandungan lemak yang tinggi mempunyai 48% risiko yang lebih rendah untuk mendapat obesiti
 berbanding lelaki yang mengambilnya dengan kadar sederhana.

Begitu juga dengan golongan wanita, hasil kajian turut menunjukkan dapatan yang sama.

Kesimpulan

Tidak dinafikan lagi bahawa susu biasa memberikan kandungan nutrisi dan manfaat yang lebih baik berbanding susu jenis rendah lemak atau susu skim.

Susu penuh krim membantu anda menguruskan berat badan selain mengurangkan risiko untuk anda mendapat sindrom metabolisme.

Namun, jika anda inginkan pilihan susu dengan kandungan kalori yang lebih sedikit, pilihlan susu skim.

Susu skim mempunyai kandungan nutrisi yang sama seperti susu biasa, namun dengan kandungan kalori yang lebih sedikit.


Disenteri

Definisi

Apa itu Disenteri?

Disentri adalah penyakit usus yang disebabkan oleh bakteria seperti salmonella dan shigella. Bakteria ini boleh merebak melalui sentuhan terus dengan bakteria di dalam najis. Bakteria-bakteria tersebut juga boleh tersebar melalui makanan yang tercemar atau dengan minum atau berenang di dalam air yang tercemar.

Apakah kebarangkalian Disenteri?

Disentri adalah penyakit usus yang disebabkan oleh bakteria seperti salmonella dan shigella. Bakteria ini boleh melalui sentuhan langsung dengan bakteria di dalam najis. Mereka juga boleh disahkan dalam makanan yang tercemar atau dengan minum atau berenang di dalam air yang tercemar.

Simptom-simptom

Apakah simptom-simptom Disenteri?

Simptom-simptom disenteri yang biasa adalah cirit-birit (biasanya berdarah), demam, dan sakit perut mulai 1 atau 2 hari selepas anda terdedah kepada bakteria. Disenteri biasanya dialami dari 5 hingga 7 hari. Dalam sesetengah orang, terutamanya kanak-kanak kecil dan orang dewasa yang lebih tua, cirit-birit boleh menjadi sangat teruk sampai perlu tinggal di hospital. Sesetengah orang yang dijangkiti mungkin tidak mengalami sebarang gejala sama sekali tetapi mungkin masih menjangkitkan bakteria tersebut kepada orang lain.

Mungkin terdapat beberapa tanda atau gejala yang tidak disenaraikan di atas. Jika anda mempunyai sebarang kebimbangan tentang mana-mana gejala, sila berjumpa dengan doktor anda.

Bila saya harus berjumpa doktor?

Anda perlu menghubungi doktor anda jika ada mengalami: cirit-birit berdarah atau cirit-birit yang cukup teruk untuk menyebabkan penurunan berat badan dan dehidrasi. Juga, hubungi doktor anda jika anda atau anak anda mempunyai cirit-birit dan demam 38°C atau lebih tinggi.

Punca

Apakah punca Disenteri?

Disenteri boleh disebabkan beberapa punca. Jangkitan bakteria adalah penyebab utama disenteri. Jangkitan ini termasuk Shigella, Campylobacter, E. coli, dan spesies bakteria Salmonella.

Disenteri tersebar apabila bakteria di dalam najis anda atau pada jari-jari yang kotor ditelan. Tabiat mencuci tangan dengan sambil lewa dan makan makanan yang tercemar boleh menyebabkan keadaan ini. Disenteri sering berlaku di pusat jagaan harian, rumah penjagaan, kem pelarian, dan tempat-tempat lain di mana keadaan yang penuh sesak dan sanitasi yang kurang baik.

Faktor-faktor Risiko

Apakah yang meningkatkan risiko saya kepada Disenteri?

Terdapat banyak faktor risiko untuk disenteri, seperti:

Anak kecil. Jangkitan disenteri adalah perkara biasa pada kanak-kanak berumur antara 2 dan 4 tahun.

Menginap di perumahan kumpulan atau mengambil bahagian dalam aktiviti berkumpulan. Hubungan rapat dengan orang lain menyebarkan bakteria kepada ramai orang. Wabak Shigella lebih kerap berlaku di pusat penjagaan kanak-kanak, kolam renang komuniti, rumah penjagaan, penjara dan berek tentera.

Hidup atau melancong ke kawasan-kawasan yang kurang sanitasi. Orang yang tinggal atau melancong di negara-negara membangun lebih cenderung untuk mendapat jangkitan shigella.

Merupakan lelaki gay yang aktif secara seksual. Lelaki yang mempunyai hubungan seks dengan lelaki berisiko tinggi kerana hubungan oral-dubur langsung atau tidak langsung.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Disenteri didiagnosis?

Kerana banyak penyakit yang berbeza boleh menyebabkan demam dan cirit-birit berdarah, ujian makmal adalah cara terbaik untuk mendiagnosis disenteri. Doktor anda berkemungkinan besar akan melakukan ujian fizikal dan menanyakan soalan mengenai gejala, makanan yang baru dimakan, dan persekitaran kerja dan rumah anda. Kultur najis mengesahkan diagnosis. Ujian darah boleh dilakukan jika gejala-gejala anda teruk atau untuk mengetepikan sebab-sebab lain.

Bagaimana pesakit Disenteri dirawat?

Matlamat rawatan untuk jangkitan adalah menggantikan cecair yang hilang dari cirit-birit dan mungkin merupakan rawatan yang anda perlukan, terutamanya jika kesihatan anda secara umumnya baik dan jangkitan disenteri anda adalah ringan. Pilihan rawatan anda mungkin termasuk:

Antibiotik

Antibiotik juga mungkin diperlukan untuk bayi, orang tua dan orang yang mempunyai jangkitan HIV, dan juga dalam keadaan di mana terdapat risiko yang tinggi untuk menyebarkan penyakit.

Penggantian cecair dan garam

Bagi orang dewasa yang umumnya sihat, minum air mungkin cukup untuk mengatasi kesan dehidrasi akibat cirit-birit. Kanak-kanak mungkin mendapat manfaat daripada larutan rehidrasi oral, seperti Pedialyte.

Kanak-kanak dan orang dewasa yang mengalami dehidrasi teruk memerlukan rawatan di bilik kecemasan hospital, di mana mereka boleh menerima garam dan cecair melalui vena(intravena), bukannya melalui mulut. Penghidratan intravena membekalkan tubuh dengan air dan nutrien penting lebih cepat daripada larutan oral.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Disenteri?

Perubahan gaya hidup dan remedi di rumah boleh membantu anda menghadapi disenteri:

Basuh tangan anda menggunakan sabun dengan kerap dan hati-hati.

Jika anak anda menggunakan lampin dan mengalami jangkitan bakteria, selepas menukar lampin, lap di kawasan yang digunakan untuk menukar lampin dengan disinfektan seperti peluntur isi rumah yang dilarutkan dan buang lampin ke dalam tong sampah tertutup. Kemudian basuh tangan anda dengan sabun dan air suam.

Orang yang mempunyai jangkitan bakteria tidak boleh menyediakan makanan atau menuangkan air untuk orang lain. Bakteria hadir dalam cirit-birit orang yang mengalami shigellosis selama 1 atau 2 minggu selepas gejala telah berhenti.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Letih Berulang Ke Tandas Akibat Cirit-Birit? Bila Sepatutnya Perlu Jumpa Doktor?

Cirit-birit adalah penyakit yang biasa dialami oleh setiap individu. Ia boleh berlaku beberapa kali dalam hidup seseorang dan yang pasti
perkara ini tidak akan menjadi pengalaman yang menyenangkan.

Dalam kebanyakan kes, ia akan berlangsung selama beberapa hari. Namun, cirit-birit yang berlanjutan selama berminggu-minggu dapat menunjukkan masalah kesihatan yang serius, yang memerlukan perhatian perubatan.

Jadi, amat penting untuk anda mengetahui tanda-tanda cirit-birit pada orang dewasa dan kanak-kanak, serta bila anda perlu untuk berjumpa doktor.

Perlu diingat, sebahagian besar kes cirit-birit hilang tanpa rawatan. Namun, cirit-birit yang teruk boleh menyebabkan dehidrasi, yang boleh mengancam nyawa jika tidak dirawat.

Dehidrasi amat berbahaya terutamanya pada kanak-kanak,
orang dewasa yang lebih tua
 dan mereka yang mempunyai sistem imun yang lemah.

Apakah penyebab cirit-birit terjadi?

Sebilangan besar kes cirit-birit adalah disebabkan oleh virus yang menjangkiti usus anda, juga dikenali sebagai
stomach flu
.

Ini boleh terjadi akibat makanan yang tercemar atau daripada kuman yang disebabkan oleh tangan yang tidak dicuci bersih.

Pakar mengatakan bahawa makanan akan terkontaminasi ketika bersentuhan dengan kotoran sama ada ia daripada proses penuaian atau pemupukan.

Anda juga boleh mendapatkannya daripada kontak fizikal dengan permukaan atau binatang yang mungkin tercemar.

Selain jangkitan, anda juga boleh mengalami cirit-birit
akibat kesan sampingan daripada keadaan pencernaan
 yang kronik seperti penyakit
Crohn
, sindrom iritasi usus mahupun kolitis ulseratif.

Ia juga boleh disebabkan oleh penyalahgunaan alkohol, alergi, ubat-ubatan atau masalah dengan tiroid anda.

Bilakah masa yang terbaik untuk bertemu dengan doktor?

Harus anda ketahui bahawa cirit-birit tidak seharusnya berlanjutan lebih daripada beberapa hari.

Sekiranya anda kerap keluar masuk ke bilik air kerana cirit-birit
, anda mungkin tertanya-tanya apa yang menyebabkan masalah ini dan bilakah masanya untuk meminta bantuan doktor.

Menurut Ahli Gastroenterologi, Seth Kaufer, terdapat pelbagai kemungkinan terjadinya cirit-birit.

Masalah ini secara umumnya hanya akan berlanjutan dalam beberapa hari.

Tetapi jika terjadi lebih lama atau anda mula menyedari gejala yang lebih teruk, ia mungkin merupakan petanda bahawa anda harus bertemu dengan doktor.

Ini perkara yang perlu anda ketahui mengenai kemungkinan penyebab masalah ini boleh berlaku, dan bilakah masa yang sesuai harus anda berjumpa doktor bagi mendapatkan rawatan.

Walaupun serangan cirit-birit kadangkala merupakan perkara yang biasa dan tidak membimbangkan, namun ia boleh menjadi berbahaya jika menyebabkan dehidrasi yang teruk.

Ia juga dapat menandakan bahawa anda mungkin mempunyai jangkitan atau masalah kesihatan yang lebih serius.

Segera berjumpa dengan doktor sekiranya anda mengalami simptom-simptom berikut:

Mengalami cirit dengan najis cair lebih daripada enam kali dalam jangka masa 24 jam

Cirit-birit yang berlangsung lebih daripada dua hari

Cirit-birit disertai dengan muntah yang kerap

Cirit-birit disertai demam 102 darjah Fahrenheit atau lebih tinggi

Mengalami tanda-tanda dehidrasi

Kesakitan yang teruk dan tidak tertahan di perut atau rektum

Najis berdarah atau berwarna hitam dan berlumuran atau mengandungi nanah

Jika bayi dan anak kecil anda mempunyai simptom-simptom ini,
 harus segera dibawa ke doktor sekiranya mereka mengalami gejala cirit-birit yang berlangsung lebih daripada 24 jam.

Orang dewasa yang lebih tua dan orang yang mempunyai sistem imun tubuh yang rendah juga harus mendapatkan rawatan perubatan jika mereka mengalaminya.

Jenis rawatan yang dilakukan bagi mengubati cirit-birit

Anda juga harus segera menghubungi doktor sekiranya anda mula menyedari
gejala-gejala
 ini terjadi atau semakin teruk.

Kadang-kadang ia iakibatkan oleh jangkitan bakteria, yang sering kali lebih serius daripada jangkitan virus dan memerlukan rawatan antibiotik.

Jenis jangkitan bakteria yang biasa termasuklah Escherichia coli (E. coli) dan salmonella.

Bagi mengenali gejala yang lebih serius pula, tanda-tandanya termasuklah

najis berdarah atau hitam

penurunan berat badan

kekejangan teruk

demam

Doktor anda mungkin mengarahkan anda untuk mengambil ujian darah atau najis bagi mengenal pasti punca gejala tersebut, dan mungkin mengesyorkan prosedur kolonoskopi dalam kes yang teruk.

Pakar turut menjelaskan bahawa rawatan antibiotik adalah yang paling sering digunakan untuk membersihkan infeksi.

Namun, doktor anda mungkin mengesyorkan rawatan penggantian cecair atau pengubahsuaian terhadap ubat-ubatan yang mungkin menyebabkan masalah itu.

Jadi, bagi mengelakkan anda menerima kesan akibat cirit-birit yang teruk, segeralah berkunjung ke klinik atau hospital berdekatan untuk mendapatkan konsultasi daripada doktor.


Daya Ingatan Merosot

Ketahui asas-asasnya

Apa itu Daya Ingatan Merosot?

Daya ingatan merosot atau amnesia merujuk kepada kehilangan daya ingatan, seperti fakta, maklumat, dan pengalaman. Orang yang mengalami amnesia kebiasanya bersikap jelas dan mereka mengenali diri mereka, tetapi menghadapi masalah ketika sedang mempelajari maklumat baru dan ketika membentuk ingatan baru.

Apakah kebarangkalian Daya Ingatan Merosot?

Keadaan kesihatan ini sangat biasa. Kebanyakan orang yang dijangkiti adalah orang tua berbanding dengan orang muda. Namun begitu, ia boleh berjangkit tanpa mengira usia.
Ia boleh dikawal dengan mengurangkan faktor risiko anda. Sila menghubungi doktor anda untuk keterangan lanjut.

Ketahui simptom-simptomnya

Apakah simptom-simptom bagi Daya Ingatan Merosot?

Simptom-simptom biasa bagi daya ingatan merosot terdiri daripada:

Tidak boleh menerima maklumat baru (Amnesia anterograde).

Kurang upaya untuk mengingati peristiwa lalu serta maklumat yang telah diketahui (Amnesia retrograde).

Ingatan palsu (konfabulasi), sama ada keseluruhannya direka cipta atau diperbuat daripada ingatan benar yang tidak kena pada waktu ia berlaku.

Kekeliruan atau disorientasi.

Kemungkinan terdapat simptom-simptom yang tidak disenaraikan. Jika mempunyai kebimbangan tentang sesuatu simpton, sila rujuk dengan doktor anda.

Bila saya harus berjumpa doktor?

Jika anda mengalami tanda-tanda atau simptom-simptom yang disenarai diatas atau mempunyai persoalan, sila merujuk dengan doktor anda. Setiap tubuh badan bertindak berlainan. Seeloknya adalah untuk anda berbincang dengan doktor anda tentang apa yang terbaik untuk situasi anda.

Ketahui puncanya

Apa yang mengakibatkan
Daya Ingatan Merosot
?

Amnesia diperoleh apabila terdapat kerosakan pada struktur otak yang membentuk sistem limbik, yang mengawal emosi dan ingatan anda. Struktur-struktur ini terdiri daripada talamus, yang terletak di bahagian tengah otak, dan kumpulan hipokampus, yang terletak di dalam lobus temporal otak.

Ketahui faktor risiko

Apakah yang meningkatkan saya kepada risiko
Daya Ingatan Merosot
?

Terdapat pelbagai faktor risiko untuk daya ingatan merosot, seperti:

Pembedahan otak, kecederaan kepala atau trauma;

Strok;

Penyalahgunaan alkohol;

Sawan;

Ubat-ubat seperti antidepresan, antihistamin, penyenang dan pil tidur;

Tekanan dan kemurungan;

Kekurangan vitamin B1 dan B12 dalam diet.

Memahami diagnosis dan rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana Daya Ingatan Merosot didiagnosis?

Bagi mengkaji daya ingatan merosot, doktor anda akan meminta riwayat perubatan, menjalankan ujian serta bertanya soalan untuk menguji keupayaan mental. Bergantung kepada keputusannya, kajian selanjutnya mungkin terdiri daripada ujian darah dan air kencing, ujian saraf, serta ujian pengimejan otak, seperti CAT atau MRI.

Bagaimana
Daya Ingatan Merosot
 dirawat?

Rawatan untuk daya ingatan merosot  bergantung kepada puncanya. Perubatan untuk kebanyakan jenis amnesia masih tidak wujud, buat masa sekarang. Bagi kekurangan pemakanan, rawatan melibatkan penggantian vitamin ini dengan pemakanan yang elok.

Seseorang yang menghidap manesia dapat bekerjasama dengan seorang jurupulih pekerjaan untuk mempelajari maklumat baru yang akan menggantikan maklumat yang hilang atau dengan menggunakan ingatan yang masih ada sebagai asas untuk mempelajari maklumat baru atau dengan menggunakan teknologi pintar untuk mengingatkan pesakit tentang peristiwa yang lalu atau masa untuk mengambil ubat.

Perubahan gaya hidup dan kaedah pengubatan sampingan

Apakah perubahan gaya hidup dan kaedah pengubatan sampingan yang boleh digunakan ke atas
Daya Ingatan Merosot
?

Berikut adalah gaya hidup dan kaedah pengubatan sampingan yang mungkin membantu anda semasa mengalami daya ingatan merosot:

Mengelakkan pengambilan alkohol berlebihan;

Kesihatan fizikal;

Terus belajar;

Tidak merokok;

Memelihara diet sihat;

Mendapatkan jangka masa tidur yang mencukupi.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Persediaan Untuk Hamil Bukan Hanya Ambil Asid Folik, Semak 9 Checklist Ini!

Sebenarnya, terdapat beberapa perkara dalam senarai semak persediaan untuk hamil dan ia bukannya hanya ambil asid folik!

Persoalannya, apakah perkara yang perlu diberi perhatian sebelum anda dan pasangan mencuba serta merancang untuk hamil?

Tenang, di sini kami akan nyatakan sekali gus huraikan apa yang perlu pasangan suami isteri buat sebagai persediaan sebelum hamil.

Untuk mendapatkan lebih banyak info tentang Cubaan Hamil, sila dapatkannya
di sini.

Checklist persediaan untuk hamil

Sebagai persediaan sebelum hamil, anda dan pasangan perlu tangguhkan memilih nama dan meneka jantina anak terlebih dahulu.

Jadikan ia antara perkara terakhir yang harus dibuat kerana keutamaan perlu diberikan dalam teknik mencuba dan merancang untuk hamil.

Ini dia perkara yang perlu diberi perhatian khusus di dalam persediaan untuk hamil:

#1. Hentikan kontraseptif

Pasangan suami isteri terutamanya yang masih muda cenderung untuk merancang keluarga dengan pelbagai kaedah kontraseptif.

Berikut antara cara paling popular dalam usaha perancangan keluarga:

Pil perancang

Kondom

Implan kontraseptif

Suntikan kontraseptif

Teknik pancut luar

Pembedahan vasektomi

Pemasangan IUCD

Apabila sudah bersedia untuk menimang cahaya mata, hentikan segala penggunaan kontraseptif ini dan lakukan hubungan seks.

Jika merancang untuk hamil #2. seks

Bagaimana untuk hamil jika penetrasi zakar ke dalam faraj tidak dilaksanakan? Jadi, sila lakukan seks dengan kerap!

Namun ada satu perkara yang kalian perlu cakna mengenainya iaitu ‘timing’ untuk berasmara dengan pasangan perlu tepat.

Caranya adalah dengan mengetahui
waktu subur wanita yang bergantung kepada proses ovulasi.
 Gunakan tip berikut:

Alat pengesan proses ovulasi

Pengiraan kalendar ovulasi

Peningkatan suhu badan

Perubahan mukus serviks

#3. Amalkan diet yang seimbang

Wanita yang sudah bersedia untuk hamil perlu mengambil lebih banyak kalsium, protein, serat, zat besi dan asid lemak Omega-3.

Ini bertujuan bagi menyediakan tubuh badan wanita tersebut agar menjadi lebih
sihat dan kuat untuk proses kehamilan kelak.

Namun ini juga tertakhluk kepada lelaki bagi membolehkan mereka menghasilkan sperma yang lebih berkuantiti dan berkualiti.

#4. Tambahkan suplemen asid folik

Disarankan wanita yang merancang untuk hamil agar mengambil suplemen asid folik sekurang-kurangnya 400 mikrogram sehari.

Vitamin yang turut dikenali dengan nama B9 ini perlu diambil untuk
mengelakkan kecacatan janin
seperti spina bifida dan anencephaly berlaku.

Sebagai alternatif, kalian juga boleh mendapatkannya dari makanan seperti sayur-sayuran hijau, buah-buahan sitrus, kekacang dan bijirin.

Persediaan sebelum hamil #5. Peka dengan perubahan

Perubahan yang dimaksudkan ini adalah fokus pada tubuh badan untuk mengetahui langkah seterusnya.

Jika anda mula mengalami
morning sickness
, ketahuilah ia mungkin petanda awal kehamilan yang paling ketara.

Kemudian, segera lakukan ujian kehamilan di rumah atau berjumpa doktor untuk lebih kepastian.

#6. Dapatkan rehat yang cukup

Tubuh badan memerlukan rehat dan tidur yang mencukupi agar ia mampu berfungsi dengan sempurna pada hari esok.

Sebagai persediaan untuk hamil, seorang wanita itu perlu mendapatkan rehat dan tidur yang cukup yakni sekitar 8 jam sehari.

Ini bertujuan bagi memastikan hormon kesuburan wanita berada pada tahap yang tinggi. Berikut adalah jenis hormon penting yang dinyatakan:

Leptin

Prolaktin

Estrogen

Progesterin

Leteinizing hormone
 (LH)

Follicle stimulating hormone
 (FSH)

Jika merancang untuk hamil #7. Yoga

Yoga adalah satu teknik senaman terbaik yang boleh diamalkan oleh individu termasuklah wanita yang merancang untuk hamil.

Meskipun tidak terdapat bukti saintifik yang berjaya mengaitkan yoga dengan kesuburan, namun ia masih boleh membantu.

Ini kerana senaman ini terbukti boleh menghilangkan stres bagi wanita yang bersedia untuk hamil.

#8. Jauhi tabiat buruk

Mungkin ramai individu yang belum sedar dan masih buat tabiat buruk seperti menghisap rokok, tidak bersenam serta mengambil alkohol dan kafein.

Apabila sudah bersedia untuk mengandung, tabiat-tabiat buruk ini perlu dijauhi oleh wanita dan lelaki untuk memudahkan proses kehamilan terjadi.

Di samping itu, anda dan pasangan juga pasti tidak mahu berlaku sebarang kecacatan pada janin yang boleh terjadi akibat tabiat buruk ini.

#9. Jalani hidup sihat

Akhir sekali, pasangan suami isteri yang sedang dalam persediaan sebelum hamil wajar menjalani hidup yang lebih sihat dan sejahtera.

Usah bebankan fikiran kalian dengan memikirkan
kos kelahiran atau penjagaan bayi.
 Sebaliknya nikmati perjalanan proses ini.

Jalani hidup yang lebih sihat dengan kurangkan berfikir serta banyakkan bersenam agar mental dan fizikal anda siap untuk hamil kelak.


Penghidap Asma Kena Jauhi 4 Jenis Makanan Ini, Bahaya!

Banyak perkara yang boleh menyebabkan serangan asma, termasuklah makanan yang anda makan. Tapi, benarkah penyebab asma ini daripada sumber makanan tertentu?

Ya, ia memang benar! Jadi
, makanan apakah yang perlu anda elakkan?
Teruskan membaca artikel ini dan boleh merujuk semula kepada doktor anda.

Baca lebih lanjut tentang Kesihatan Pernafasan
di sini.

4 Makanan penyebab asma

#1. Makanan yang mengandungi sulfite

Sulfite seperti sulfur dioksida, digunakan untuk mengelakkan buahan kering dari kehilangan warnanya, mengurangkan pertumbuhan bakteria dan melembutkan buah.

Sesetengah orang boleh mengalami beberapa kesan sampingan seperti bintik-bintik gatal. Sesetengahnya pula mengalami
kesukaran bernafas
dan kejutan, tekanan darah rendah, sakit perut mahupun
 cirit-birit.

Sulfite boleh dijumpai dalam buahan kering (cranberi, aprikot, kismis, nanas), kentang yang diawet, arak, teh, jus, jem, campuran sup kering dan udang.

Periksa label pada makanan sebelum anda membelinya dan elakkan makanan yang mengandungi sodium sulfite, sulfur dioksida, sodium bisulfite, potassium bisulfite, sodium metabisulfite dan potassium metabisulfite.

#2. Penyebab asma – Produk tenusu

Produk tenusu seperti susu, keju dan yogurt memang terkenal sebagai penyebab asma. Tekstur produk ini boleh memburukkan saluran yang tersumbat dan menambah mukus.

Produk tenusu yang tinggi lemak
 (contohnya 100% susu berlemak) boleh menyumbang kepada keradangan.

Walau bagaimanapun, susu dan produk tenusu lain adalah sangat bagus untuk kesihatan jika digunakan dengan betul seperti yogurt, sup berkrim atau aiskrim.

Apapun, bertanyakan kepada doktor tentang produk tenusu yang sesuai untuk anda.

#3. Daging yang diproses

Kajian mendapati makan daging yang diproses seperti sosej, ham dan bacon boleh membuatkan asma anda bertambah teruk.

Mereka berpendapat pengawet makanan dikenali sebagai nitrite yang boleh dijumpai di dalam daging yang diproses akan
menjejaskan saluran pernafasan.

Kategori makanan ini kadangkala mengandungi lemak tepu dan sodium yang boleh menyumbang kepada penyakit asma.

Anda perlu makan ikan atau daging
ayam tanpa kulit
 berbanding daging yang diproses dan berlemak.

Ini kerana ikan dan daging ayam adalah sumber protein yang lebih sihat.

#4. Makanan yang mengandungi terlalu banyak garam

Garam atau sodium boleh digunakan untuk menambah rasa di dalam makanan, mengekalkannya dalam keadaan yang baik dan tahan lebih lama.

Walau bagaimanapun, pengambilan garam yang berlebihan boleh membuatkan asma bertambah teruk.

Pengambilan garam yang disyorkan ialah 2300 mg atau kurang dari itu. Anda juga perlu memilih makanan yang dilabel sebagai ‘bebas sodium’ atau ‘rendah sodium’.

Jauhi makanan yang tinggi sodium seperti pretzel, keju, makanan dalam tin (ikan, sayur) dan keropok.

Ini juga boleh mengurangkan risiko
tekanan darah tinggi
, penyakit jantung, strok, penyakit tulang, penyakit buah pinggang dan beberapa masalah kesihatan yang lain.

Asma boleh dicetuskan oleh beberapa jenis makanan. Walau bagaimanapun, jangan risau, anda boleh mengawal keadaan itu.

Bertanyalah kepada doktor perihal pencetus yang berpotensi dan cakna dengan makanan yang anda makan. Sebagai contoh, jika serangan asma datang selepas anda makan sesuatu, catitkan nama makanan tersebut dan simptom yang dialami.


Elak Stres Lepas Bersalin, Perlu Ke Ibu Ambil Pembantu Rumah? Pertimbangkan 7 Aspek Ini!

Perlu ke untuk mengambil pembantu rumah selepas melahirkan anak? Dalam perkongsian artikel ini akan membantu anda membuat keputusan yang terbaik.

Untuk mendapatkan lebih banyak info tentang Kehamilan, sila dapatkannya
di sini.

Perlunya pembantu rumah selepas bersalin

Baru mendapat
baby
? Tahniah! Sama ada ini merupakan
cahaya mata pertama
, kedua atau ketiga, pastinya anda menyedari betapa sibuk dan sukarnya bergelar ibu bapa. Bahkan anda mungkin mengharapkan masa tambahan untuk berehat.

Jika anda sebagai ibu baharu, pelbagai perubahan emosi pasti akan dialami – ada kalanya boleh menimbulkan rasa yang bercampur-baur.

Dengan perlu melalui kekurangan tidur pada waktu malam, sudah tentu keperluan untuk mengemas rumah adalah perkara terakhir yang ingin anda lakukan.

Menjaga
bayi baru lahir
 bukanlah perkara mudah dan boleh menimbulkan tekanan buat mereka yang pertama kali menjadi ibu.

Dengan situasi tersebut, bersama dengan
perubahan fizikal dan mental
 yang perlu dilalui, sudah tentu jika ada pembantu, boleh meringankan bebanan diri. Lebih-lebih lagi jika
ibu perlu kembali bekerja semula
.

Kelebihan mempunyai pembantu rumah harian

Berikut antara sebab utama perlunya pembantu:

1. Masa bersama bayi

Kehadiran bayi baharu akan membuatkan anda teruja untuk meluangkan masa bersama. Ia juga penting untuk si kecil menjalin hubungan dengan ibu bapa dalam beberapa bulan pertama.

Penyelidikan menunjukkan hubungan ini bukan sahaja bagus untuk kesejahteraan ibu bapa tetapi turut dapat membantu
meningkatkan imuniti dan IQ bayi
!

Dengan adanya pembantu yang akan melakukan semua kerja rumah lain, jadi anda boleh menghabiskan masa dengan bayi.

2. Menurunkan tahap tekanan

Kemurungan selepas bersalin
 bukan sesuatu yang boleh dipandang enteng dan selalunya dikaitkan dengan tekanan dan kegelisahan.

Ramai wanita akan berdepan kesukaran untuk menyeimbangkan antara tugasan sebagai ibu baharu, melakukan tugasan rumah dan peranan mereka sebagai pekerja.

Inilah sebabnya penting untuk mendapatkan pembantu harian! Mereka boleh menolong memastikan keadaan
rumah kekal bersih
, terutamanya apabila pulang dari bekerja. Ini sekali gus dapat mengurangkan tahap tekanan anda.

3. Badan perlukan masa untuk sembuh

Proses melahirkan bayi
 itu sendiri adalah perkara paling mencabar dan untuk itu badan memerlukan rehat dan penjagaan untuk pulih.

Doktor pastinya akan menasihati anda untuk tidak mengangkat benda berat, mengelakkan aktiviti fizikal berintensiti tinggi seperti membersihkan rumah.

Bagi ibu yang melalui
prosedur pembedahan Czer
, tempoh penyembuhan akan menjadi lebih lama. Sebab itulah pembantu rumah harian diperlukan bagi melakukan tugasan lain agar anda dapat berehat.

Tanpa rehat yang mencukupi, anda berkemungkinan berdepan risiko untuk mengalami komplikasi perubatan pada masa hadapan.

Baca juga:

Ingin mengambil pembantu rumah? Ketahui perkara asas ini!

Sebelum memutuskan untuk mengambil pembantu atau pengasuh bayi, berikut antara 7 perkara yang perlu anda pertimbangkan:

Untuk mengasuh bayi

1. Usia dan pengalaman pengasuh

Apabila melibatkan perkara membesar dan menjaga anak, adalah lebih baik untuk mempunyai wanita yang lebih berusia dan berpengalaman
dalam penjagaan bayi.

Dalam masa sama, pengasuh yang muda pula biasanya akan lebih bersemangat dan bertenaga. Jadi, buatlah keputusan dengan bijak.

2. Umur minimum bayi yang pernah dijaga pengasuh

Merupakan aspek penting kerana mempunyai kesan langsung kepada penjagaan anak anda. Ini kerana bayi baru lahir perlu dijaga dengan lebih berhati-hati, penuh kasih sayang dan lemah-lembut.

Maka seseorang pengasuh itu perlu mempunyai keyakinan untuk
mengendalikan bayi dengan betul
.

3. Kebersihan diri

Tubuh
bayi sangat sensitif
 dengan sistem imun masih lemah mendedahkan mereka kepada kuman.

Penting untuk memastikan pengasuh bayi mempunyai tahap penjagaan kebersihan diri tinggi dan tidak mengalami sebarang penyakit – terutamanya yang boleh berjangkit melalui sentuhan atau perkongsian ruang atau persekitaran.

4. Komitmen masa

Menjaga bayi ini tidak boleh ditentukan dengan masa. Ini kerana ada kalanya si kecil mungkin akan meragam,
tidak mahu menyusu
 dan hanya mahu didukung.

Jadi, pengasuh bayi haruslah seseorang yang tidak berkira dengan masa.

Sebagai pembantu rumah harian

5. Jumlah penyeliaan diperlukan

Seorang pembantu pula haruslah mereka yang tahu melakukan tugasan yang diberikan tanpa memerlukan pengawasan daripada anda.

Anda harus mendapatkan seseorang yang cepat belajar dan dapat menyesuaikan diri serta boleh bekerja dengan seliaan yang minimum atau tanpa pengawasan.

6. Tolong menjaga bayi

Walaupun ia adalah tugas pengasuh bayi, tetapi mendapatkan pembantu yang tidak kisah menolong dalam hal berkaitan si kecil pastinya amat baik, bukan?

Ia boleh menjadi perkara seperti tolong menyediakan
makanan untuk bayi
 atau mengawasi si kecil untuk seketika.

7. Waktu bekerja

Sebaiknya, pastikan pembantu yang anda cari tidak akan mempunyai masalah untuk sekali-sekali bekerja lebih masa apabila diperlukan.

Ini terutamanya dalam hal berkaitan dengan si kecil seperti menyepahkan ruang tamu dengan
barang permainan
 dan sebagainya.

Kesimpulannya

Apabila ingin mengambil pembantu rumah harian atau
pengasuh bayi
, anda perlu menetapkan jangkaan yang betul, memahami objektif dan tugas yang perlu mereka lakukan.

Mereka juga perlu peka terhadap keperluan anda – bukan sahaja sebagai wanita di dalam rumah tetapi sebagai ibu baharu.


Ibu Hamil Positif COVID-19 Berdepan RISIKO Besar? Jaga Diri, Mama!

Untuk mendapatkan lebih banyak info tentang coronavirus di Malaysia, sila dapatkannya
di sini
.

Wanita hamil positif COVID-19 dikatakan berkemungkinan berdepan risiko untuk bersalin awal dan melahirkan bayi pramatang. Adakah ia benar atau sekadar kata-kata yang tidak sahih?

Statistik di Malaysia adalah seperti berikut:

[covid_19]

Risiko wanita hamil positif COVID-19

Sesungguhnya proses kelahiran adalah sesuatu yang membimbangkan. Tetapi bagi wanita yang sedang hamil disahkan positif coronavirus, sudah tentu banyak persoalan akan bermain di minda.

Apakah akan ada komplikasi yang perlu dihadapi? Adakah anak yang bakal lahir akan dijangkiti COVID-19?
Bagaimana dengan persediaan bagi ibu yang bakal melalui proses bersalin
?

Menurut saintis dari China, kes jangkitan wabak ini terhadap bayi yang dilahirkan oleh wanita hamil positif COVID-19 jarang berlaku. Namun masih terdapat kemungkinan untuk terjadi.

Baca juga:

Komplikasi bayi dilahirkan wanita hamil positif COVID-19

Berdasarkan 2 kajian kecil mendapati, separuh daripada wanita hamil dengan positif COVID-19 akan melalui proses bersalin awal.
 Malahan jangkitan yang dialami mungkin akan disebarkan kepada bayi yang baru dilahirkan
.

Dalam penyelidikan yang diterbitkan
JAMA
(Jurnal Persatuan Perubatan Amerika)
Pediatrics
, pasukan saintis menjalankan kajian analisis terhadap rekod perubatan 33 bayi yang baru dilahirkan oleh wanita hamil positif COVID-19.

Kesemua wanita hamil terlibat dalam kajian ini adalah dari
Wuhan Children’s Hospital
 di Wuhan, iaitu tempat di mana virus itu dipercayai mula merebak.

https://www.facebook.com/HelloDoktorMY/videos/115200726587889/

Melalui kajian itu, hampir 10% daripada jumlah tersebut mempunyai virus. Mereka adalah 3 bayi lelaki yang dilahirkan secara caesarean. Ia disifatkan sebagai peratusan kecil sahaja.

Kesemua bayi yang didiagnosis dengan virus itu mempunyai masalah pneumonia – 1 komplikasi utama COVID-19.  Walau bagaimanapun, daripada 3 bayi tersebut, hanya 2 mengalami demam.

Manakala seorang daripada mereka diletakkan di bawah bantuan pengudaraan mekanikal. Ini disebabkan bayi tersebut mengalami masalah sesak nafas dan sindrom kesukaran pernafasan.

Bayi lahir positif virus COVID-19

Bayi pertama dilahirkan pada minggu ke-40 kehamilan dan mula mengalami keletihan serta demam pada hari kedua.
Selepas imbasan dada dilakukan, mendapati terdapat tanda-tanda radang paru-paru dan diuji positif virus COVID-19.

Walau bagaimanapun, berita baiknya, pada hari ke-6, hasil ujian menunjukkan dia negatif daripada wabak virus tersebut.

Turut dilahirkan pada minggu ke-40, bayi kedua juga mengalami keletihan, demam dan muntah sejurus selepas dilahirkan. D
ia diuji positif pada hari ke-2 untuk pengesanan COVID-19 dan pada hari ke-6, ujian menunjukkan hasil yang negatif.

Manakala bayi ketiga, dilahirkan awal, iaitu pada usia 31 minggu. Selepas 2 hari, dia berdepan pelbagai komplikasi berkaitan kesihatan.

Dia memerlukan ventilasi mekanikal serta diberikan antibiotik selepas mengalami sepsis – keadaan mengancam nyawa apabila sistem imun menyerang dirinya sendiri.

Namun pada hari ke-7, ujian pengesanan COVID-19 yang dilakukan ke atasnya memberikan hasil keputusan negatif.

Bayi pramatang terima banyak komplikasi

Berdasarkan kajian, penulis jurnal menyatakan
bayi berdepan risiko rendah untuk COVID-19
 dan hasil keputusan penyelidikan sangat memuaskan hati.

Pengkaji turut berpendapat bagi bayi yang dilahirkan dengan COVID-19, komplikasi kritikal adalah daripada bayi pramatang, asfiksia dan sepsis berbanding jangkitan virus itu sendiri.

Para penyelidik kajian juga melaporkan, wanita hamil positif COVID-19 mungkin menyebarkan virus tersebut kepada bayi sama ada melalui plasenta atau ketika proses bersalin.

Ini kerana doktor telah melaksanakan kawalan jangkitan dan prosedur pencegahan ketat semasa prosedur bersalin berlaku.

Kajian itu juga menyarankan adalah penting bagi wanita hamil menjalani ujian pengesanan dan menjalani langkah-langkah kawalan penyakit yang ketat.

Baca juga:

Coronavirus Boleh Bawa Kesan Teruk Seperti INI Pada Ibu Hamil, Jangan Ambil Ringan Risikonya!

Pemeriksaan Pranatal Ketika COVID-19, Teruskan Atau Tunda? Ibu Hamil, Sila Ambil Tahu!

Berisiko tinggi untuk bersalin awal

Kajian kedua yang dilakukan pula adalah melibatkan 32 wanita hamil positif COVID-19 daripada China dan Hong Kong.

Pakar OB/GYN dari
Princeton Community Hospital
di

West Virginia, Dr Brandon Lingenfelter memberitahu berlakunya peningkatan kelahiran bayi pramatang, iaitu hampir 47% adalah bayi yang lahir pramatang.

Kedua-dua laporan ujian itu adalah selepas berita bayi berusia 3 minggu disahkan positif COVID-19. Dia adalah pesakit paling muda didiagnosis coronavirus di Amerika Syarikat.

Bayi tersebut dirawat di NYU Winthrop Hospital di Mineola, Long Island selama beberapa hari dan telah pulih daripada virus ini.

[mc4wp_form id=’115319″]

Penjagaan wanita hamil positif COVID-19

Walaupun masih banyak kajian yang berkaitan virus ini perlu dilakukan, wanita yang sedang hamil dan diuji positif COVID-19 amat disarankan untuk melakukan penjagaan kebersihan diri dengan ketat.

Lakukan langkah penjagaan diri yang mudah seperti kerap mencuci tangan
 dan
mengamalkan tabiat amalan jarak sosial

#HelloHealthGroup, #HelloDoktor, #HelloHealthCoronaVirus

Baca juga:

Alami Leukemia, Kini Disahkan Positif COVID-19 – Ujian Berat Buat Anak Berusia 2 Tahun

Risiko Masih Ada Biarpun Sembuh Dari Virus Korona? Pesakit Mati Lepas 5 Hari Negatif COVID-19

Covid-19 Tambah Stres Pada Doktor, Staf Perubatan? Bagaimana Mereka Hadapinya

JANGAN PANIK! Ini 5 Tip Untuk Tempuhi Wabak COVID-19 Pandemik Sepanjang Tahun 2020

Tiada Simptom Tak Bermakna Anda Bebas Covid-19, Hati-hati Dengan Penyebar Virus Dalam Diam!


Ramai Yang Tak Bergejala Tapi Dijangkiti COVID-19! Ini 5 Tahap Jangkitan Yang Perlu Anda Tahu

Meskipun sudah lebih setahun kita dibelenggu pandemik COVID-19, namun masih ramai yang belum cukup memahami akan penyakit berjangkit ini. Ramai yang menganggap mereka hanya perlu melakukan ujian saringan apabila terdapat simptom atau tanda tanda COVID 19.

Namun tahukah anda,
kebanyakan mereka yang disahkan positif
sebelum ini tidak menunjukkan sebarang tanda tanda COVID 19?

Disebabkan itulah, kita diingatkan untuk mematuhi langkah-langkah pencegahan memandangkan jangkitan ini tidak menunjukkan sebarang tanda tanda COVID 19 pada peringkat awal.

Untuk mendapatkan lebih banyak info tentang coronavirus di Malaysia, sila dapatkannya
di sini
.

[covid_19]

5 tahap jangkitan COVID-19

Kementerian Kesihatan Malaysia (KKM) ada mengeluarkan maklumat berkenaan
5 tahap jangkitan atau tanda-tanda COVID-19 yang berlaku kepada manusia.

Berikut adalah tahap-tahap jangkitan tersebut.

Tahap 1: Tidak bergejala

(
assymptomatic
)

Pada tahap 1, mereka yang dijangkiti
tidak menunjukkan sebarang gejala
 atau tanda tanda COVID 19.

Mereka tidak mengalami batuk, selesema atau demam dan hanya kelihatan normal seperti orang lain.

Artikel berkaitan:

Usia Muda BUKAN Jaminan Terlepas Dari COVID-19, Bahkan Boleh Dapat Simptom Lagi Teruk!

Curiga Alami Simptom COVID-19, JANGAN PANIK! KKM Sedia Khidmat Pemeriksaan Di Rumah

Tahap 2 COVID 19: Bergejala tanpa radang paru-paru

(
symptomatic, no Pneumonia
)

Pada tahap ini, mereka yang dijangkiti akan menunjukkan
simptom atau gejala COVID-19 seperti demam, batuk dan selesema.

Tetapi mereka tidak mempunyai masalah berkaitan radang paru-paru.

Tahap 3 COVID 19: Bergejala dengan radang paru-paru

(
symptomatic, Pneumonia
)

Pada tahap ke-3, mereka yang dijangkiti masih menunjukkan gejala COVID-19.

Tetapi ia ditambah lagi dengan munculnya masalah berkaitan radang paru-paru
.

Tahap 4: Bergejala, mempunyai radang paru-paru dan memerlukan bantuan oksigen

(
symptomatic, Pneumonia, requiring supplemental oxygen
)

Pesakit yang berada pada tahap ke-4 masih mempunyai gejala COVID-19 dan juga radang paru-paru seperti pada tahap ke-3.

Namun, pada tahap ini, pesakit memerlukan bantuan oksigen untuk terus bernafas
.

Tahap 5 COVID 19: Pesakit kritikal dengan penglibatan multiorgan

(
critically ill with multiorgan involvement
)

Pada tahap ini, pesakit sudah berada pada satu tahap jangkitan yang kritikal.

Ini kerana banyak organ lain dalam tubuh sudah mula terjejas dan berada dalam keadaan yang kritikal akibat jangkitan virus COVID-19
.

Peratusan pesakit COVID-19 di Malaysia mengikut tahap jangkitan

Menurut laporan oleh KKM, sebanyak 88% daripada mereka yang telah dijangkiti berada pada Tahap 1 dan Tahap 2.

Ini jelas menunjukkan kebanyakan daripada pesakit jangkitan ini sama ada tidak menunjukkan sebarang tanda tanda COVID 19 atau hanya menunjukkan gejala COVID-19 yang ringan seperti demam dan batuk.

7% peratus daripada keseluruhan pesakit semasa pula berada pada Tahap 3 dan Tahap 4. Manakala sebanyak 5% daripada baki jumlah keseluruhan pesakit berada pada Tahap 5.

Mengapa ramai pesakit berada pada Tahap 1 dan 2?

Kebanyakan pesakit yang berada pada Tahap 1 dan 2 tidak menyedari bahawa mereka telah dijangkiti virus COVID-19.

Walaupun mengalami gejala COVID-19 seperti batuk dan demam, mereka mungkin beranggapan ia adalah sekadar batuk dan demam biasa sahaja.

Oleh sebab itu, mereka lebih cenderung untuk mengabaikannya dan
hanya melakukan ujian saringan apabila menyedari ada kontak rapat dengan individu yang
positif COVID-19.

Apatah lagi jika mereka yang tidak mempunyai sebarang gejala ini bergerak ke sana sini dan bergaul dengan individu lain di tempat-tempat awam.

Penularan wabak COVID-19 menjadi lebih mudah dan pantas untuk menyebar kepada orang lain
.

Mereka tidak menyedari bahawa mereka sebenarnya telah dijangkiti dan seterusnya menyebarkan virus tersebut kepada orang lain.

Kepentingan jarak sosial, kuarantin dan PKP

Disebabkan itu, kerajaan Malaysia sentiasa menyeru agar semua rakyat di negara ini
untuk terus menjaga jarak sosial antara satu sama lain
.

Ini kerana anda mungkin tidak tahu jika individu yang berada di sebelah anda ketika berada di pasar adalah pembawa jangkitan COVID-19.

Berikut adalah cara untuk menjaga jarak sosial di rumah.

Tip Menjaga Social Distancing di rumah

Social distancing atau penjarakan sosial bukan je perlu dilakukan di luar rumah. Di dalam rumah juga perlu, terutamanya kalau ada ahli keluarga yang menunjukkan simptom.

由
Hello Doktor
 发布于 2020年3月27日周五

Perintah Kawalan Pergerakan (PKP) yang dilaksanakan oleh kerajaan sejak awal lagi
 adalah salah 1 langkah pencegahan untuk mengelakkan lebih ramai individu daripada dijangkiti.

Artikel berkaitan:

Memandangkan jumlah kes semakin menaik dan muncul pula pelbagai varian baru yang lebih bahaya, jadi langkah melaksanakan PKP perlu diterima baik setiap pihak.

Selain itu, sentiasalah mengamalkan penjarakan sosial jika anda perlu untuk keluar rumah, memakai pelitup muka dan mencuci tangan dengan
hand sanitizer.
Kita masih belum menang!

#HelloHealthGroup, #HelloDoktor, #HelloHealthCoronaVirus


Pembedahan Dan Anestesia Bakal Menjadi Lebih Mudah Diakses - Dr. Noor Hisham

Tahukah anda, bukan semua orang tinggal di kawasan yang mempunyai jaringan kesihatan yang sihat? Disebabkan lokasi tempat tinggal pesakit, masih ramai yang tidak mampu menjalankan pembedahan kecil kerana mereka tinggal di kawasan yang terpencil.

Pada peringkat global, 9 daripada 10 orang tidak mempunyai akses kepada perkhidmatan pembedahan kecil, terutamanya di kawasan yang berpendapatan rendah. Menurut
Global Surgery Intiative
, antara kawasan yang paling terkesan ialah di Malaysia Timur iaitu Sabah dan Sarawak.

Ada banyak penyakit yang perlukan pembedahan, namun ia tidak dapat dirawat dengan segera. Akibatnya, ia telah meninggalkan kesan negatif terhadap
kesihatan manusia
, kebajikan dan
pembangunan ekonomi negara.

Untuk mengatasi masalah ini, Kementerian Kesihatan Malaysia (KKM), Pakar Bius Malaysia (MSA) dan Pusat Perubatan Subang Jaya (GSI) telah berganding bahu untuk membentuk satu inisiatif Perkongsian Awam-Swasta yang pertama sebagai program tanggungjawab sosial korporat (CSR).

Tujuan utama inisiatif ini adalah untuk menyediakan akses kepada perkhidmatan pembedahan am dan
anestesia
 yang
selamat dan berpatutan
 untuk penduduk Malaysia yang terabai.

Menurut mereka lagi, ini hanyalah satu permulaan kerana pada masa hadapan, MSA berharap untuk bekerjasama dengan banyak lagi pihak NGO dan swasta lain. GSI telah dilancarkan secara rasmi di Subang Jaya Medical Centre (SJMC) sempena ulang tahun ke-60 Persatuan Pakar Bius Malaysia (MSA).

Untuk mendapatkan lebih banyak info berkenaan Kesihatan, anda boleh klik
di sini
.

Pastikan perkhidmatan pembedahan kecil boleh diakses oleh semua

Menurut Ketua Pengarah Kesihatan Malaysia, Tan Sri Dr. Noor Hisham Abdullah, fokus utama GSI di negara kita adalah untuk mengukuhkan penyediaan perkhidmatan pembedahan, obstetrik.

Katanya, sambutan Ulang Tahun Ke-60 Persatuan Pakar Bius Malaysia bakal menjadi platform yang hebat untuk membincangkan jurang kesihatan global dan perkongsian ilham bagi penyelesaian inovatif.

Ini khususnya dari segi peranan pakar bius untuk membantu membina semula sistem kesihatan yang berdaya tahan di seluruh negara berikutan
pandemik COVID-19
, trauma dan anestesia di hospital daerah.

KKM juga menyeru semua agar berganding bahu dan menyokong inisiatif ini supaya akses terhadap perkhidmatan pembedahan dan anestesia di kawasan yang terabai dapat ditingkatkan.

“Walaupun terdapat kemajuan dari segi akses kepada perkhidmatan pembedahan kecil melalui pembangunan
pakar bedah
 dan pakar bius selama bertahun-tahun di Malaysia, namun masih ada 5 isu yang dikenal pasti dan harus ditangani untuk memastikan akses yang saksama.”

“Isu pertama ialah faktor pesakit. Kemudian, wujud juga masalah kekurangan fasiliti, kekurangan sumber manusia di fasiliti tertentu, terlalu
ramai pesakit
 sehingga menyebabkan barisan yang panjang dan masalah logistik serta pengangkutan yang melambatkan akses,” kata Dr Gunalan Palari Arumugam, Pengerusi Lembaga Penasihat Perubatan SJMC.

Tambah beliau lagi, “Strategi untuk menangani isu ini telah dilaksanakan di lapangan. Kami juga dapat melihat penambahbaikan dari segi akses perkhidmatan pembedahan yang selamat semakin meningkat di hospital luar bandar yang mengambil bahagian.”

“Saya berharap agar GSI dapat menjadi usaha berterusan supaya perkhidmatan pembedahan dan anestesia yang lebih baik dapat dibekalkan untuk semua.”

Baca juga:

Jaga Percakapan! In 8 Kesan Pada Emosi Ibu Bersalin Secara Pembedahan

Selain Pembedahan, Ini Antara Rawatan TERBAIK Untuk Merawat Pesakit Kanser Kolorektal

Kerjasama Awam-Swasta pertama di Malaysia

Melalui projek CSR ini, dua program jangkauan (
outreach
) telah dirancang.

Program yang pertama akan berjalan seiring dengan Persidangan Pembedahan Global Pertama di Kuching, Sarawak pada bulan Mac 2023. Program yang kedua pula pada Julai 2023 sebelum Kongres Saintifik Tahunan Kolej Anestesiologi MSA, juga di Kuching.

Hospital daerah yang mengambil bahagian perlulah mempunyai kurang daripada 100 katil dan mempunyai akses terhadap penjagaan pakar yang rendah di negeri tersebut.

Menurut Bryan Lin, Ketua Pegawai Eksekutif Pusat Perubatan Subang Jaya, ini merupakan perkongsian Awam-Swasta yang pertama di Malaysia. Usaha ini juga sangat bermakna dan sangat diperlukan supaya akses pembedahan kecil dan anestesia di kawasan yang terjejas dapat ditingkatkan.


Kepentingan Asid Lemak dalam Diet Anak Anda

Elakkan kandungan lemak dalam makanan anak sebab tak elok untuk mereka? Ini kepentingan lemak pada si kecil yang
parents
 kena fahami. Barulah anak membesar dengan sihat!

Untuk mendapatkan lebih banyak info tentang Pemakanan Sihat, sila dapatkannya
di sini.

Kepentingan lemak

Asid lemak penting (EFA) adalah jenis lemak yang penting dalam diet kerana tubuh anda tidak boleh menghasilkan asid lemak asid sendiri. Lemak ini boleh:

Meciptakan sel-sel baru

Mengawal
sistem saraf

Menguatkan sistem kardiovaskular

Meningkatkan imuniti

Membantu tubuh menyerap nutrien

Baik untuk
kesihatan fungsi otak
dan penglihatan

Asid lemak penting termasuk omega-6 (asid linoleik) dan omega-3 (asid linolenik).

Baca juga:

Kedua-duanya adalah lemak tak tepu yang membantu
mengurangkan kolesterol
, mengurangkan keradangan dan menjaga kesihatan jantung.

Kebanyakan orang mengambil lebih banyak lemak omega-6 daripada lemak omega-3.

Sesetengah pakar berpendapat bahawa ketidakseimbangan lemak omega-6 dan lemak omega-3 boleh menjejaskan tindak balas imun dan radang dalam tubuh.

Keadaan itu juga boleh menyumbang kepada penyakit seperti penyakit jantung dan
diabetes jenis II.

Omega-6 dan omega-3: Kuantiti diperlukan kanak-kanak?

1-3 tahun:

7,000 miligram (mg) atau 7 gram omega-6 sehari

700 mg atau 0.7 gram omega-3 sehari

4-8 tahun:

10,000 mg atau 10 gram omega-6 sehari

900 mg atau 0.9 gram
omega-3
sehari

Lemak omega-6 biasanya banyak dalam diet, dan anda mungkin perlu memberi tumpuan untuk memastikan anak anda mendapat omega-3 yang mencukupi.

Kebanyakan lemak omega-6 datang daripada makanan yang diproses yang mengandungi minyak seperti minyak
kacang soya
.

Anak anda tidak perlu mendapatkan asid lemak penting setiap hari.

Sebaliknya, bertujuan untuk mendapatkan jumlah yang dicadangkan sebagai purata selama beberapa hari atau seminggu.

Kepentingan lemak: Kenal pasti sumber baik EFA

1 sudu makan mentega kacang diperkaya: 4,950 mg

1 sudu teh minyak walnut: 466 mg

1 sudu teh minyak kacang soya: 300 mg

1 sudu teh minyak canola: 411 mg

1 biji telur diperkaya: 100 mg

4 auns tauhu: 300 mg

1 auns salmon: 425 mg

1/2 cawan kacang soya (kering, dimasak): 500 mg

Cari
sumber lemak
 dalam makanan yang telah diperkaya dengan omega-3, seperti
mentega kacang
, susu, yogurt, jus oren, marjerin dan telur.

Kandungan omega-3 akan berubah mengikut jenama, jadi anda perlu membaca label.

Contohnya, anda akan mendapati telur yang mengandungi 100 hingga 200 mg atau lebih banyak asid lemak omega-3.

 Kanak-kanak boleh makan lebih atau kurang daripada jumlah yang ditunjukkan berdasarkan usia dan selera makan mereka. Anggarkan kandungan nutrien yang sesuai.

Kebanyakan kita mendapat lebih banyak omega-6 (terutamanya dari minyak sayuran). Pilih lemak yang kaya omega-3, pastikan anak anda mendapatkannya secukupnya.

Hanya satu sudu teh minyak canola, misalnya, mengandungi kira-kira separuh omega-3 yang kebanyakan kanak-kanak perlukan dalam sehari.

Anak anda kemungkinan besar akan mendapat semua lemak omega-6 yang dia perlukan dari makanan yang diproses yang mengandungi minyak bunga matahari,
jagung
 dan soya:

1 sudu teh minyak matahari: 2,966 mg

1 sudu teh minyak jagung: 2,400 mg

1 sudu teh minyak soya: 2,300 mg

Walaupun terdapat kepentingan lemak dalam diet harian si kecil, pakar menyarankan bahawa anak anda tidak boleh mengambil terlalu banyak EFA.


Sindrom Abercrombies

Definisi

Apa itu Sindrom Abercrombies?

Sindrom Abercrombies ialah keadaan apabila berlaku penyusupan amyloid antara sel dan fiber tisu dan organ. Amyloid adalah protein seperti lilin yang mengandungi kanji dan selulosa. Protein jenis ini tidak boleh larut atau dipecahkan. Apabila amyloid menembusi organ ia biasa tersimpan di dalam sel tisu penghubung dan dinding kapilari.

Keadaan ini berlaku apabila amyloid meresap ke dalam fiber atau sel tisu dan menyebabkan degeneration. Sindrom Abercrombie biasanya berlaku di dalam limpa, buah pinggang dan hati, dan ia juga boleh menjejaskan mana-mana tisu. Apabila tisu berterusan merosot,  beberapa atau keseluruhan fungsi tisu akan hilang. Disebabkan simptom sindrom Abercrombie tidak jelas, keadaan ini mungkin tidak dapat didiagnos sehingga jumlah kemerosotan berlaku sangat ketara.

Apakah kebarangkalian Sindrom Abercrombies?

Sindrom Abercrombies dikategorikan sebagai gangguan yang jarang berlaku.

Tetapi, ia boleh diatasi dengan mengurangkan faktor risikonya. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Sindrom Abercrombies?

Organ yang terjejas akibat sindrom Abercrombie akan menjadi:

Membesar

Licin

Keras

Tisu akan kelihatan sedikit putih atau kuning lut sinar, sama seperti bacon daging. Di dalam tisu tersebut, kortex juga menjadi tiada darah. Apabila saluran darah atau otot melapisi arteri yang terjejas, tisu akan menjadi tebal dan menjadi lut sinar. Organ yang lazim terjejas dengan sindrom ini ialah limpa, buah pinggang, pankreas dan hati. Kebanyakan organ atau tisu boleh terjejas dengan sindrom Abercrombie.

Tanda-tanda dan simptom sindrom Abercrombie berbeza mengikut organ yang terjejas. Disebabkan pesakit terjejas akibat penyakit yang menjadikan pesakit semakin kurus, simptom ini mungkin terlepas pandang. Pesakit sindrom Abercrombie yang terjejas buah pinggang mungkin dapat mengesan peningkatan penghasilan air kencing, muntah, cirit-birit, nafas berbau dan bengkak (edema). Pesakit yang mengalami kemerosotan pada organ lain mungkin dapat mengesan simptom yang sama atau simptom yang lebih spesifik pada fungsi organ tersebut.

Bila saya harus berjumpa doktor?

Diagnosis dan rawatan awal boleh menghentikan keadaan ini daripada menjadi teruk dan menghalang daripada kecemasan perubatan lain. Sila berbincang dengan doktor anda sesegera mungkin untuk menghalang keadaan serius ini.

Jika anda mempunyai sebarang tanda atau simptom seperti yang dinyatakan di atas, atau sebarang persoalan, sila berunding dengan doktor anda. Setiap individu memberi tindak balas berbeza. Berbincang dengan doktor tentang rawatan anda adalah pilihan yang terbaik.

Punca

Apakah punca Sindrom Abercrombies?

Penyakit ini bukanlah sejenis penyakit bebas tetapi biasanya berlaku dengan keadaan
cachectic
 tertentu akibat tuberculosis kronik, sifilis, penyakit yang melibatkan penanahan berpanjangan, disenteri kronik dan lain-lain.

Punca sindrom Abercrombie adalah luar biasa, seperti leukemia, penyakit Hodgkin (malignant lymphoma), dan jarang sekali akibat kanser atau sarkoma. Ia biasa berlaku bersama keradangan kronik buah pinggang, tetapi ia terkeliru sama ada radang adalah punca kepada sindrom ini, atau penyakit amyloid ini yang menjadi punca kepada nephritis atau dalam keadaan lain, kedua-dua keadaan merupakan kesan daripada sifilis.

Faktor-faktor Risiko

Apakah yang meningkatkan risiko saya kepada
sindrom Abercrombies
?

Anda mungkin berisiko tinggi untuk keadaan ini jika anda mengalami keadaan berkut:

Trachoma merupakan risiko penting. Pengkaji menyatakan bahawa kekurangan nutrisi mungkin menjadi punca. Pengkaji juga menyatakan bahawa kemerosotan amyloid adalah sebahagian daripada penyusupan hyaline.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Sindrom Abercrombies didiagnosis?

Sekiranya doktor anda mengesyaki anda mengalami sindrom Abercrombies, mereka akan melakukan pemeriksaan secara teliti untuk menentukan keadaan anda.

Doktor akan melakukan ujian-ujian berikut:

Kewujudan bahan amyloid ditentukan dengan ciri-ciri fizikal dan ujian warna tertentu.

Yang paling awal diketahui tentang ini ialah tindak balas dengan iodin
.Tindak balas iodin sangat berguna untuk ujian kasar secara makroskopik semasa bedah siasat.

Untuk tujuan mikroskopik, larutan air methylviolet atau gentian violet seperti yang diperkenalkan oleh Cornil adalah paling sesuai.

Pewarna tersebut menghasilkan warna merah jambu ros dengan bahan amyloid, manakala tisu normal akan berwarna biru. Untuk ujian iodin secara mikroskopik, larutan yang mempunyai sebahagian kekuatan daripada larutan di atas akan digunakan dalam ujian ini.

Bahan tersebut kelihatan lut sinar terang khas, dan strukturnya jelas kelihatan di bawah mikroskop kerana ia biasanya membesar.

Bagaimana pesakit Sindrom Abercrombies dirawat?

Rawatan yang diberikan mestilah bertujuan untuk memperbaiki darah dan membuang kesemua bahan septik dengan cepat. Anemia yang merupakan bahagian yang jelas pada penyakit ini perlu dirawat dengan zat besi dan pemulihan secara langsung untuk membantu membawa oksigen ke dalam darah. Penggunaan satu atau lebih alternatif sayur-sayuran terbaik akan menghasilkan kesan yang memberangsangkan.
Echinacea di kepala dan dengan ini terdapat phytolacca, polymnia, stillingia, baptisia, corydalis, dermaga kuning, burdock, dan dandelion, dengan ubat hati tertentu.
Ini mungkin berterusan selama beberapa minggu pada satu-satu masa dengan hanya hasil yang baik. Untuk kesan tonik umum, glycerophosphates, hydrastis dan strychnin akan dipilih.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Sindrom Abercrombies?

Dipercayai bahawa pesakit dinasihatkan untuk mengambil diet yang bernutrisi dan bersenam dengan kerap untuk menghalang kemerosotan berterusan.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Ibu Hamil, Ini 6 Cara Nak Bezakan Pecah Air Ketuban Dengan Air Kencing!

“Macam mana nak tahu jika
saya pecah air ketuban dan bukannya terkencing
“, ini soalan yang sering diajukan oleh ibu hamil pertama kali tentang penyebab air ketuban pecah.

Kehamilan sering hadir dengan perkara yang sukar untuk diduga.

Anda tidak tahu anda hamil, jantina bayi, perkembangan semasa, penyakit berkait dengannya dan
bila masanya untuk air ketuban pecah.

Penulis pasti, senarai di atas agak pendek jika ingin menggambarkan semua persoalan yang bermain di fikiran ibu hamil.

Artikel ini akan memfokuskan kepada cara untuk mengenal pasti penyebab air ketuban pecah.

Oleh sebab kita tidak boleh meramal bila ia akan pecah, lebih baik pelajari bila masanya untuk ibu bergegas ke hospital.

Untuk mendapatkan lebih banyak info berkenaan Kehamilan, anda boleh klik
di sini
.

Penyebab air ketuban pecah, tiada punca fizikal yang jelas

Bayangkan, anda sedang membeli belah. Sedang anda berjalan menuju ke kedai baju lain, tiba-tiba seluar/kain anda basah.

Oleh sebab pundi kencing merupakan “mainan” pertama anak ketika di dalam perut, mungkin anda sering beranggapan
anda terkencing secara tidak sengaja
.

Walhal, ia merupakan
tanda awal si manja hendak menyelusuri keluar dari rahim.

Jadi, adakah air ketuban pecah atau dalam info kesihatan disebut kantung amniotik pecah
bukan seperti air kencing?

Setelah
20 minggu kehamilan
 (sekitar 5 bulan), komposisi air ketuban majoritinya
terdiri daripada air kencing janin
.

Ya, air ketuban juga air kencing namun ia bukan air kencing ibu.

Anda mungkin berminat:

Bila Air Ketuban Pecah: Apa Ibu Perlu Buat?

Potter Syndrome: Masalah Air Ketuban Sedikit dan Kegagalan Ginjal

Apabila sampai masanya, lapisan membran yang melindungi bayi daripada asakan fizikal akan pecah bagi membolehkan mereka keluar.

Mungkin ramai di luar sana yang ingin tahu cara untuk buat air ketuban anda pecah bagi mempercepatkan proses kelahiran berlangsung.

Sayangnya, jika dilihat pada faktor fizikal, tiada aktiviti atau tip yang berkait rapat dengan peningkatan kebarangkalian untuk jadi penyebab air ketuban pecah.

Apa yang di
google
kan oleh anda jika ada pun hanya bersifat pendapat dan tidak mempunyai asas sains yang kukuh.

Meskipun begitu, ibu perlu tahu ia air ketuban bagi memastikan mereka faham dan terus bergegas ke hospital. Jadi bagaimana nak tahu yang pecah itu air ketuban?

Terdapat 3 aspek yang boleh dilihat pada air ketuban untuk dibezakan dengan air kencing.

3 aspek penyebab air ketuban pecah

1. Jumlah air ketuban keluar tidak sama dengan air kencing

Jika anda pernah menonton siaran televisyen, terdapat babak air ketuban pecah yang digambarkan dengan kebocoran dalam kuantiti yang banyak.

Persis belon air yang dilepaskan ke tanah.

Walau bagaimanapun, apa yang anda perlu tahu, jumlah air ketuban yang keluar bergantung kepada beberapa faktor:

Berapa banyak air ketuban yang memenuhi ruangan rahim anda?

Lokasi bocor pada membran amniotik ibu.

Kedudukan kepala bayi.
Jika mereka sudah pun turun jauh ke bawah, ia boleh bertindak sebagai penyumbat.
 Ini bermakna, jumlah air tidak keluar dengan banyaknya.

Bagi mereka yang mengalami kebocoran berkuantiti besar, mudah untuk anda kenal pasti air ketuban.

Namun, bagi mereka yang mengalami kebocoran kecil, mungkin anda keliru dengan perkara yang berlaku.

Aspek penyebab air ketuban pecah #2. Warna air ketuban yang keluar

Tidak banyak perkara yang boleh menjadi penyebab air ketuban pecah.

Secara amnya, ia bermaksud anak anda sudah cukup matang
untuk menikmati kehidupan di luar rahim
.

Jika cecair yang keluar berwarna kuning, ia jelas menunjukkan anda terkencing sedikit.

Kalau
warna air tersebut putih dan seakan-akan krim, ia merupakan lendir faraj yang keluar
, biasanya berlaku sebelum proses kelahiran.

Bagaimana pula dengan
 air ketuban? Warna air ketuban lebih putih dan jernih daripada air kencing.

Namun, bagi mereka yang kencing berwarna jernih, susah untuk meneka jika ia air ketuban.

Apa yang anda perlu beri perhatian adalah jika air yang keluar berwarna kuning kehijauan. Ia mungkin daripada mekonium
yang keluar bersama air ketuban
.

Mekonium, secara mudahnya, adalah najis janin. Ia menandakan sistem gastrousus mereka sudah mula berfungsi.

Jika perkara ini berlaku, anda perlu bergegas ke hospital dan beritahu pada kakitangan kesihatan anda.

3. Bezakannya melalui bau, ibu hamil tentu tahu bau air kencing kan?

Berbeza dengan air kencing yang berbau hancing, air ketuban tidak berbau dan jika ada pun, ia berlainan daripada bau air kencing.

Perkara ini disebabkan oleh aktiviti bakteria yang berlainan pada sistem yang dilalui oleh kedua-dua cecair tersebut.

Jika anda masih tidak pasti melalui 3 aspek di atas, boleh cuba 3 perkara berikut:

Buat
senaman kegel untuk cuba menahan air kencing keluar
. Jika cecair tersebut masih keluar tatkala anda berkegel, ia boleh jadi air ketuban.

Ibu hamil perlu memakai seluar dalam baharu, pakai sekali dengan pad dan baring untuk 30 minit. Setelah selesai, cuba berdiri. Jika anda berasa ada kumpulan air yang keluar semasa berdiri, ia boleh jadi air ketuban.

Air kencing biasanya keluar secara berkala. Jika anda rasa cecair yang mengalir berlaku secara berterusan, ia mungkin air ketuban.

Jumpa doktor dengan segera!

Soal penyebab air ketuban pecah tidak boleh dipandang ringan.

Jika berlaku tanda tanda mekonium (seperti yang diperjelaskan), ia perlu diuruskan dengan segera.

Kalau terlambat,
bayi anda boleh mengalami masalah sukar bernafas.

Pun begitu, jika air ketuban pecah ini bermakna anda hampir bergelar seorang ibu.